
TISZTELT —— 
576 KBYTE OLVASÓ! 


Tapasztalhatják, hogy újságunk ed- 
dig más-más formában, papíron és 
időpontban jelent meg. Nem men- 
tegetőzni akarunk, de amikor hozzá- 
láttunk e lap kiadásához még nem 
is sejtettük, hogy milyen hatalmas 
akadályokat kell majd leküzdenünk. 

Lapunk most is formálódik, ezért 
nagyon örültünk azoknak a levelek- 
nek, amelyek ehhez adtak ötleteket, 
jó tanácsokat. Természetesen min- 
den véleményre és észrevételre sze- 
retnénk külön is válaszolni (nem az 
újság hasábjain), de sajnos, vagy 
talán szerencsére ezek száma min- 
den előzetes elképzelésünket meg- 
haladta, ezért a türelmüket kérjük. 

Sok olvasónk arról érdeklődött, 
hogy hol és mikortól lehet lapunkra 
előfizetni. Örömmel számolhatunk 
be olvasóinknak, hogy szeptember- 
től már előfizethetnek lapunkra, 
akár a lapból kivágott és címünkre 
elküldött megrendelőlap felhaszná- 
lásával. 

Olvasóink bizonyára észrevettek 
néhány változást lapunkban. Az 
egyik a fotók eredetének (C64, 
AMIGA) jelölése, a másik a progra- 
mok értékelése. 

Ez utóbbit mi túl szubjektívnek 
véltük és ezért nem is terveztük köz- 
lését. A sok olvasói levél azonban 
meggyőzött minket, hogy álláspon- 
tunkat megváltoztassuk. 

Végül amire szeretnénk kitérni, az 
a lap megjelenése. Már a lap első 
száma később jelent meg a terve- 
zetthez képest és ez a csúszás még 
most is jelentkezik. 

Reméljük sikerül elérnünk, hogy 
az 576 KBYTE ezután minden hónap 
közepén megjelenjen. 

Természetesen továbbra is várjuk 
kedves olvasóink leveleit, kérdéseit, 
kéréseit és véleményét. 





Egy szál karddal 


IVANHOE 


Az OCEÁN cég futószalagon gyártott játékai 
közül ez a legújabb. Az IVANHOE az angol legen- 
dák egyik hősének kissé átírt történetét dolgozza 
fel. A játékos feladata, hogy IVANHOE-t irányítva 
különböző kalandokon, akciókon keresztül meg- 
találja és kiszabadítsa Richard királyt. A progra- 
mot a már eddig is jól bevált team készítette, de 
ezúttal egy neves grafikust kértek fel a játék 
alakjainak, háttereinek kivitelezéséhez. A szoká- 
sosnak megfelelően a program során különböző 
ügyességi feladatokat kell teljesítenünk, ám, 
hogy azért ez ne legyen olyan bonyolult többnyi- 
re csak a képernyő jobb széle felé mozogva kell 
lemészárolnunk az összes útunkba kerülő ellen- 
séget. 








Ezek közt mindenféle akad, talán a legkirívób- 
bak azok a karate mesterek, akik mintha csak egy 
előző OCEÁN-játékból lettek volna bemásolva. 
Talán ezt nem kellett volna, de azért a játék meg- 
lehetősen jó szórakozást nyújt annak, aki ezt az 
apró anakronizmust nem figyeli. Sajnos a játsz- 
hatóság tesztelésére nem juthatott túl sok idő, 
ezért leginkább azoknak ajánljuk, akik hajlandóak 
azért küzdeni a géppel, hogy néhány hihetetlenül 
szép grafikát lássanak. 

A játék öt fő részre oszlik, melyek közül az első 
négy mindegyike után egy jutalom pályára kerü- 
lünk, ahol egy-egy izomkolosszust legyőzve jut- 
hatunk plusz életekhez. 


FOTÓ: AMIGA 








FOTÓ: AMIGA 


A legelső részben egy erdőben kell mennünk 
és mindenkit lekaszabolnunk. Néhány helyen a 
gép nem enged tovább, ilyenkor igyekezzünk az 
összes közelünkben található ellenfelet megsem- 
misíteni. Találkozhatunk keselyűkkel is, ezeket 
megölve extra energiához jutunk. Ha már sike- 
rült megfelelő számú (!) ellenfelet legyőznünk, 
akkor az egyik helyen egy kis kulcsra emlékeztető 
valami jelenik meg. Amíg ezt nem szedtük össze, 
addig nem enged át a gép a következő pályára. 
Néhány áldozatunk helyén esetleg egy-egy 
üvegcse, vagy pajzs jelenik meg. Az előbbi segít- 
ségével minden egyes támadásunk egyszerre 
háromfele fog irányulni, míg az utóbbi egy lán- 
goló pajzsot ad, amivel jóval könnyebb leverni 
ellenlábasainkat. A következő szint ugyanez, ám 
ezúttal egy hajót kell megszabadítanunk a kaló- 
zoktól, s annyi újítás is van, hogy néhány helyen 
csak felfele ugorva juthatunk túl. 

A következő rész talán a legélvezhetőbb azok- 
nak, akik nem csak gyönyörködni akarnak a gra- 
fikai kivitelezésben. Itt egy bizonyos távolságot 
kell lovagolni, miközben mindenféle akadály ne- 
hezíti útunkat. 

Ezután egy városban verekszünk, majd végre 
eljutunk abba a várba, ahol szerencsétlen 
Richard raboskodik. Ez a szint egy rendkívül szé- 
pen kivitelezett szabvány mászkálós játék, jóval 
könyebben leküzdhető ellenfelekkel vegyítve, 
mint a tisztán verekedős részekben. 

Ha egy kis bolyongás után végre sikerül meg- 
találni a foglyot, megnyertük a játékot. Richard 
lovaggá üti IVANHOE-t. A többi már történe- 
lem... 

Castle Master 


Négy évvel ezelőtt, amikor az első Freescape já- 
ték megjelent, mindenki elámult az új stílus lát- 
tán. Persze az új játékok mindig egy lépéssel 
jobbak, gyorsabbak, színesebbek voltak az elő- 
zőeknél. De végre megérkezett a Castle Master, 
amely láttán nekik sincs okuk panaszra. A két 
verzió ugyan nem teljesen egyforma (a 64-es vál- 
tozatból pár szoba kimaradt, vagy más helyre ke- 
rült), mégis szintén rendkívül élvezhető. 














Kezdetben két karakter közül is választhatunk. 
Lehetünk herceg, vagy hercegnő, a lényeg min- 
denképpen az, hogy az egyiküket elrabolja egy 
sárkány. Ebből világossá válik, hogy a történet a 
sötét középkorban játszódik. 

De lássuk mi történt eddig. MAGISTER, az 
öreg sámán 13 -ezer(!) éves volt, és nagyon dü- 
hös. Emberek generációi próbálták megvetni lá- 
bukat a kedvenc tartózkodási helyén, a hegyen. 
Valahányszor ők felépítették otthonukat, ő azokat 
mindig lerombolta. Szerencsétlenségére egyszer 
400 éves álomba merült, s ez idő alatt a norman- 
dok felépítettek egy kastélyt. Egy napon az em- 
berek ásni kezdtek a környéken, és a zajra feléb- 
redt a MAGISTER. Felrepült, hogy elpustítsa 
őket. De a hosszú alvás kiszívta az erejét, s az 
emberek csak röhögtek rajta. Ő pedig bosszúra 
készült. Egy este hatalmas varázslatot csinált, és 
a kastély lakóit elátkozott lelkekké, denevérekké 
tette, akik neki szolgáltak és a várát védték. 

A két verzió kezelése lényegesen eltérő. Lás- 
suk először a C64-est. 

Nyolc irányba tudunk lőni és mozogni a joys- 
tickkel. A többi parancsot a billentyűzetről adhat- 
juk ki. Ezek lényegében megegyeznek a sorozat 
előző tagjaiban használtakkal. 

Itt szerepelnek azok, amelyek eddig nem szere- 
peltek. 

R — futás. Segítségével gyorsabban haladha- 
tunk. 

W - gyaloglás. 

C — kúszás. Bejuthatunk olyan helyekre, ahova 
állva nem látnánk be. 

I] — belépés a load/save menübe. Itt láthatjuk 
még pontjaink és megölt ellenségeink számát, a 
talált kulcsok mennyiségét és azt, hogy ezek mit 
nyitnak. 

A -— ez talán a legfontosabb billentyű. Akció 
gombnak is hívhatnánk, mert tulajdonképpen ez 
felel meg a kezünknek. Segítségével nyithatunk 
és zárhatunk ajtókat, vehetünk fel tárgyakat, ol- 
vashatunk el táblákat, ihatunk üvegekből, vagy 
ehetünk meg ételeket. Az ezzel a gombbal kia- 
dott parancs és a lövés mindig arra a pontra ér- 
vényes, ahová a képernyőn mozgatható kurzor 


mutat. Alapállapotban ez rögzített, ilyenkor tu- 
dunk mi mozogni. 

SPACE-szel tudunk üzemmódot váltani, ilyen- 
kor tudjuk a kurzort irányítani. 

Amigán mindent a mouse-zal kezelhetünk. 
A jobb oldali gomb lesz a ,kezünk", minden 
másra a bal oldalit használhatjuk. Mozogni az 
irányokat jelképező ikon megfelelő részére 
nyomva tudunk. A szem alatt illetve felett látható 
nyilak segítségével tudunk le vagy fel nézni. A 
menübe úgy léphetünk be, ha rányomunk a fent 
látható Castle Master feliratra. A bal oldalon levő 
torony ablakain választhatjuk ki a RUN-futás, 
WALK-gyaloglás és a CRAWL-kúszás parancso- 
kat. 

Ami mindkét gépen közös. A rúdon levő sú- 
lyok mennyisége mutatja az erőnlétünket. Az 
alatta látható pálcán függenek a kulcsaink 
(összesen tizet találhatunk, de a feladat már hét- 
tel is megoldható). A keskeny fekete mezőbe írja 
ki a gép az éppen aktuális üzeneteket, például, 
hogy hol járunk, vagy mit látunk. 


5 o Casüle Masters: EB 

Most még néhány jó tanácsot szeretnénk adni 
azoknak, akik kedvet kaptak a játékhoz: 

— A falon néha táblákat találunk, amelyek idé- 
zetekbe foglalva rejtett információkat tartaálmaz- 

nak. Sajnos ezek még az adott nyelv ismerőinek 
is fejtörést fognak okozni. 

— Növeljük minél nagyobbra erőnket. 

— A borospincében található üvegek alkoholt, 
erőitalt, vagy mérget is tartalmazhatnak. 

— A konyhában nézzünk be az asztal alá is! 

— Ne próbáljuk megülni a lovat, inkább vizsgál- 
juk meg a hasát! 

— A vár előtt levő szikla eltolható, csak türelem 
és sok erő szükséges hozzá. 

— Ha leeresztettük a vizet, kukkantsunk le a me- 
dencébe. 

— Kevés az erőnk? Menjünk be a konyhában 
található kandalló mögé. 

— Ne lőjünk a tér közepén álló zászlóra! 

—- Nem tudunk mit kezdeni a kúttal? Próbáljuk 
meg kúszva! 


— Az istálló melletti sufninak nincs ajtaja? De- 
hogy nincs, csak hátulról kell megpróbálni (a fal 
és a ház között van egy kis rés). 

— A kórházban kiheverhetjük sérüléseinket. 

Kedves FREESCAPE-rajongók. A programozók 
1-—200 játékkal töltött órát ígérnek. Lehet tehát 
próbálkozni! Örömmel látnánk annak az olvasó- 
nak a levelét, aki arról tájékoztat, hogy már vé- 
gigcsinálta a játékot! 

Atomic 


A Thalion cég legújabb programja egy már-már 
elfeledett régi 64-es játék; a Sokoban újrafeldol- 
gozása. Aki még emlékszik rá annak valószínűleg 
túl sok újat nem tudunk mondani. 

A játék célja, hogy egy előre megadott atom- 
modellt állítsunk össze a képernyőn látható ele- 
mekből. Egy-egy elemet úgy választhatunk ki, 
hogy egy kurzort rámozgatunk, majd megnyom- 
juk a joystick tűzgombját: Most már a tárgyat irá- 
nyíthatjuk a kurzor helyett. Amikor sikerült a ré- 
szecskét rendeltetési helyére mozgatnunk a tűz- 
gomb ismételt megnyomásával tehetjük azt le. 
Ez így nem jelentene önmagában különösebb 
problémát, ám egy szigorú megkötés jelentősen 
megnövelheti nehézségeinket; ha a kiválasztott 
tárgyat valamilyen irányba elkezdjük mozgatni, 

egészen addig nem áll meg míg egy másik atom- 
ba, vagy falba nem ütközik. 

A játék különböző pályákon játszódik, termé- 
szetesen ezeken mindig más és más molekulákat 
kell kiraknunk. Minden egyes pályához korláto- 
zott számú idő áll rendelkezésre, s ha ez letelik a 
gép könyörtelenül véget vet játszadozásunknak. 
Az egyes feladatokhoz egyre több gondolkodási 
időre lesz szükségünk, hogy ki tudjuk találni a 
megfelelő útvonalat az atomok célbajuttatására. 
Persze, ha valaki olyan játszik a programmal, 
mint a címképen látható Einstein nevű úriember 
akkor lehet, hogy a játék nem fog különösebb 
fejtörést okozni neki... 

GRAFIKA 85 35 
ZENE 40 40 
JÁTSZHATÓSÁG 70 70 64 ] 

Az , elfogó" harcba lép 


F/A 18 INTERCEPTOR 








A RETALIATOR előtt megjelenő repülőgép-szi- 
mulátorok közül talán a legismertebb, és a legin- 
kább közkedvelt játék leírását látja maga előtt az 
olvasó. Az Interceptort nagyszerű 3D-s megjele- 
nítése és élethű mozgása teszi igazán jól játszha- 
tóvá. 








A játék kezdetekor — ha írható a lemez — a rajta 
levő elmentett játékállás is betöltődik. Ha nem 
írható a lemez, akkor gombnyomás után még 
mindig van lehetőség ennek bejuttatására: Kap- 
csoljuk ki az írásvédőt, majd nyomjunk return-t, 
így a menühöz jutunk. Ha új játékot akarunk kez- 
deni, csak a return-t kell ismét megnyomnunk, 
hogy a menüből válogathassunk. A következő le- 
hetőségek közül választhatunk: 

1 Demo (Bemutató repülés) 

2 Szabad repülés, nincs ellenséges 

támadás 

3 Manőverek bemutatása 

4 Manőverek gyakorlása 

5 Minősítés (Szükséges a küldetésekhez) 

6 Választható küldetések (Csak minősítés 

után) 
7 Következő küldetés 
8 Repülési statisztika 
Az ESC billentyű újraindítja a választott funk- 

ciót. SHFT -- ESC-re az előbbi menüt kapjuk. A 
2—7-es pontoknál azonosítót kér a program, de 
ezt csak akkor veszi figyelembe, ha nem töltöt- 
tünk be elmentett játékállást. Egyébként a betöl- 
tött azonosítót használja kimentéskor is. 


SZABAD REPÜLÉS 


Az indulási hely három földi, és az anyahajó 
közül választható. F/A 18 vagy F 16-os géppel 
repülhetünk. (Mivel a későbbiekben egy kivétel- 
lel csak F/A 18-ast használhatunk, így eltekintünk 
a két gép közti jelentéktelen különbségek ismer- 
tetésétől). Választás után a kép a térképről rákö- 
zelít a repülőnkre. Ezentúl — itt is és máshol is — 
return-nel rögtön a pilótafülke képét kapjuk. F1— 
F10-zel 10-10096 között változtatható a hajtómű 
teljesítménye, illetve c-vel csökkenthető, : jellel 
pedig növelhető. Az anyahajóról csak legalább 
9095-kal lehet felszállni, más esetben a 150 km/h 


a] 

sebesség a határ. Kormányzáshoz nemcsak a 
joy, hanem a cursor billentyűk is használhatók. 
A; és : hatására a függőleges kormány mozdul 
balra, illetve jobbra. Emelkedés vagy süllyedés 
közben ilyenkor is bedől a gép, de az értelmes 
billentyűzetnek köszönhetően a korrigálás ebben 
az esetben sem okoz gondot. Emelkedni termé- 
szetesen csak az ózonréteg határáig lehet (40960 
láb). Felszállás után a futóműveket a G billentyű- 
vel húzhatjuk be. 

A műszerfal felépítése balról-jobbra: katapult, 
fékszárnyak, futóművek és horog a gumikötél- 
hez, fegyverzet, üzemanyag, radar, szöveges jel- 
zések, irány, műhorizont, sebesség, tolóerő, 
nagyítás, az öt kis lámpa: ellenséges gép (piros), 
baráti gép (zöld), irányított rakéta, hókövető ra- 
kéta (fehér), alacsony teljesítmény (piros), raké- 
taelhárító rendszer (ECM), anyahajó koordinátái. 
Előre a szélvédőre vetítve a magassságot jobbra, 
a sebességet balra láthatjuk. A felső számsor az 
irány tíz fokokban. Balra alul látható a gyorsulá- 
sunk (g). 

Leszállni akár mezőre is lehet. Innen felszállha- 
tunk, ha eljutunk egy útig (nem úgy mint a ten- 
gerről). Legelőnyösebb azonban a leszállóhelyek 
egyikén leszállni, mert itt pótolják az elhasznált 
üzemanyagot és a fegyverzetet. Anyahajóra le- 
szálláskor a gumikötelekbe beakadó horgot A- 
val kell kiengedni, közben a fékszárnyak bekap- 
csolása ajánlatos (balra nyíllal). A hajó fedélzete 
145 láb magasan van. 

M-mel a térképet tudjuk ki-be kapcsolni. Az 
ü/--al csökkenthető/növelhető a nagyítás. Ez vo- 

natkozik a pilótafülke külsőnézetére is. Az EN- 
TER-rel ez ki-be kapcsolható. A nemzetközi tizes 
billentyűzeten 1-9 és a ,,." segítségével különbö- 
ző irányból láthatjuk repülőnket. Belülről kifelé 
nézve 1 lefelé, 2 hátra, 4 balra körbe, 6 jobbra 
körbe, 7 fölfelé, 8 előre jelentéssel bír. 


MINŐSÍTÉS 


Ahhoz, hogy a küldetéseket kapjuk, föl majd le 
kell szállni az anyahajóra. A leszállás akkor sza- 
bályos, ha a gép a menetiránynak megfelelően 
áll, a hajtómű ki van kapcsolva. Ebben az eset- 
ben mint minden teljesített feladatnál, megjele- 
nik a WELL DONE! felirat. SHIFT--ESC után 6-ra 
majd F1-re ill. 7-re megkapjuk az első küldetést. 


KÜLDETÉSEK 


F1-Vizuális ellenőrzés F16/F18-al. Csak az azono- 
sítás a feladat, de természetesen lelőhetjük az 
ellenséges gépet. Felszállás előtt minden eset- 
ben megkapjuk a legközelebbi ellenséges gép 
irányát (VECTOR FOR BOGEY). Célszerű emel- 
kedés előtt beállni ebbe az irányba, majd ha 
messze van a gép a tolóerő 10096-os elérése után 
az F10 újbóli megnyomásával az utánégetőt be- 
kapcsolva minél magasabbra emelkedni, mert 
így érhetjük el a legmagasabb sebességet. Ha 
sikerült befognunk a MIG—29-est és megjelenik a 
már ismertetett WELL DONE! RETURN TO CAR- 
RIER! üzenet, már csak az anyahajóra való leszál- 
lás maradt hátra. Ha ez is megvolt, az állás el- 
mentődik. (SHIFT--ESC) 

F2-Védelmi feladat. Az elnök gépét (AF-1) meg- 
támadták. A támadókat minél hamarabb meg 
kell semmisítenünk. Ha üzenetet (sárga színűt) 
kapunk a leszálló AF-I-es képével akkor elég 
gyorsak voltunk. Ha kép nélkül kapjuk, akkor 
ESC-velújra kell kezdeni a küldetést. A radaron a 
tárgyak ugyanolyan színnel vannak jelölve, mint 

amilyen színnel a műszerfal jobb felső sarkában 
lévő kis négyzetek. Az általunk kilőtt rakéta zöld, 
az anyahajót lila színnel jelzik. Ha ellenséges gép 
jelzést kapunk, állítsuk a radarképet (R-rel) úgy, 
hogy a gép benne legyen, ekkor T-re a követő- 
rendszer rááll. Ettől kezdve a radaron villogó 
pont illetve a négyzettel körülvett gép (előttünk 
a szélvédőn) az a gép. RETURN-nel váltható a 
fegyverzet a következő sorrendben: irányított ra- 
kéta, hőkövető rakéta, gépfegyver. A jobb alsó 
sarokba vetített szám a cél távolsága. Ha ez alatt 
megjelenik az IN RNG felirat, a cél hatótávolsá- 
gon belül van. A tűz megnyomása után már csak 
a célon kell tartanunk a kivetített négyzetet, ben- 
ne az elforgatott négyzettel. Előfordulhat, hogy 
aluminium törmelék kilövésével megtévesztik a 
rakétánkat. (Nekünk ugyanezt kell tennünk ha- 
sonló esetben). Ezt a C megnyomásával érhetjük 
el. Hőkövetők ellen F-et használjunk. Mindkét el- 
lenszer csak 15-ször használható. Ha más nincs 
J-vel bekapcsolható a rakétaelhárító rendszer, 
ami ügyes manőverezéssel párosítva eredmé- 
nyes lehet. Attól kezdve, hogy megnyomtuk a 
T-t (nyomkövető rendszer) a cél magassága 
(ALT), sebessége (SPD) és iránya (HDG) felváltva 
látható a radar alatt. 

F3-Ellopott repülőgépek elfogása. Két különle- 
ges rakétaelhárító rendszerrel felszerelt F16-ost 
elloptak, amit nekünk kell visszatérítenünk. Eze- 
ket nem szabad lelőnünk, csak a védelmükre kije- 
lölt MIG-eket. A gépek alacsonyan nyugat felé 
tartanak. Közelről kell követni őket. Ha nem sike- 
rül visszafordítani, hosszú idő után akkor is meg- 
kaphatjuk a WELL DONE! LAND ON CARRIER! 
feliratot. 

F4-Lezuhant pilóta kimentése. A radaron lilá- 
val jelzett pont, a közeli sziget mellett lezuhant 
repülőgép pilótáját jelzi. Feladatunk minél ala- 
csonyabban és minél lassabban a pilóta fölé re- 
pülnünk és a megfelelő pillanatban a SHIFT--F- 
fel ledobni a mentőkabint. Erre az időnk minimá- 
lis! Igyekezzünk! 

F5-Nagy hatótávolságú rakéta elfogása. 9 per- 
cünk van a rakéta célbaéréséig. Mivel a rakéta 


sebessége 625km/h, csak úgy érhetjük utól, ha 
az utánégetőt bekapcsoljuk. Amikor megjelenik 
az IN RNG felirat a szélvédőn, rögtön lőjünk ki 
egy hőkövető rakétát és igyekezzünk középen 
tartani a célt. (Ha túl közelről tesszük, akkor igen 
valószínű, hogy nem tudjuk követni a mozgását). 
Ha sikerül, ezt a küldetést is teljesítettük. 

F6-Anyahajó és tengeralattjáró közötti harc. Az 
összes (4-5) MIG-et és a nagy hatótávolságú ra- 
kétát is meg kell semmisítenünk (ha kilőtték a 
tengeralattjáróról). Végül — vagy közben — 100 
lábnál alacsonyabban körbe kell kerülni a tenge- 
ralattjárót. Ha éppen nincs ellenfél a légtérben, 
ne lepődjünk meg. Szálljunk le, pótoljuk a felsze- 
relésünket. Mire ismét felszállunk már lesz új el- 
lenségünk. Ha ezt is lelőttük, már csak egy sike- 
res leszállás maradt hátra... 

A játékot egyébként a P gombbal lehet felfüg- 
geszteni. 

Tehát a funkcióbillentyűk: 


F1-F10 tolóerő szabályozása 
:fék (földön) 
a :vonóhorog ki/be 
g : futómű ki/be 
RETURN  :fegyverzet váltás 


Blades of steel 


Akik már nehezen viselik a nagy forróságot, 
azoknak most egy kis hűsítőt ajánlok, bár a Kona- 
mi legújabb jégkorong programjában néha me- 
legebb helyzetek adódnak mint a tűző napon. Ve- 
gyük elő korcsolyánkat és menjünk ki a jégre. 

Hatalmas szerencsénk van már a bajnokság 
kezdetén. Az NHL nyolc legjobb csapata próbál 
megszerezni magának, s nekünk csak a legszim- 
patikusabbat kell kiválasztanunk. (Ha még nem 
vagyunk elég profik, gyakorlásra is szükségünk 
lesz.) A küzdelmek három korcsoportban . zajla- 
nak, melyek nehézségükben térnek el egymástól. 

ENTER :külső/belső kép 
ep zget : függőleges kormány 
ESC :újra az előző funkció 
SHIFT-ESC :visszaa MENU-höz 
M :térkép 
U/-- nagyítás csökk./növ. 
:fékszárnyak ki/be 
1? nyomkövető be/lki 
R [radar be/ki 
J :rakétaelhárító rendszer 
G :aluminium törm. kiszórása 
F :hőkövető megtévesztése 
P : játék felfüggesztése 


Ennyi segítséggel már szinte gyerekjáték a kül- 
detések teljesítése... 
Sok sikert! 

Setény János 

Két játékos nem vehet részt a bajnokságban, ek- 
kor csak barátságos meccset játszhatunk. 


Játékosainkat a kettes joystickkal irányíthatjuk. 
Passzolni a tűzgomb rövid megnyomásával tu- 


dunk. Ilyenkor a korong abba az irányba megy, 
amelyre a joyt nyomjuk. Lövésnél a kapu előtt 
egy kis jel mutatja a célt, így ütéseinket nagyon 
pontosan tudjuk helyezni. Az ellenfél játékosait 
bodicsekkel állíthatjuk meg. Nagy lökések után 
gyakran verekedés tör ki a két játékos között, 
melynek végén a vesztest a bíró leviszi a pályá- 
ról. Az ökölpárbajban nagy ütéseket vihetünk be 
ellenfelünk fejére. 

A program sajnos nem ismeri a hoki szabálya- 
it, és ez súlyos hiba. Nincs les és kiállítás sem. 
Minden gól után a játékosok örömtáncot lejtenek 
a jégen, ami a vesztes számára nagyon idegesítő 
tud lenni. A grafika elég jó, a zajok viszont gyen- 
gék. (A betöltéskor megszólaló digitalizált hang- 
hoz képest különösen rosszak.) A játék egyéb- 


ként élvezetes, jól kezelhető. Ha pedig megnyer- 
tük a bajnokságot, mehetünk újra a strandra. 


"TilB. 

Hi nár tudomásul vettük, hogy 

Acélidegek kellenek 





OLI 82 LISA III. 








Régi ismerőseinkkel találkozhatunk az OLI 8 
LISA III. című játék keretében. A mókás kinézetű 
OLI ezúttal hétvégi piknikre csábítja szívszerel- 
mét, ám az autója az utolsó pillanatban felmond- 
ja a szolgálatot. Ha nem akar lemondani erről a 
csodálatos víkendrő, muszály minél előbb meg- 
javítania járművét. 

Csak egy a bökkenő. A szükséges alkatrészek 
és szerszámok OLI kastélyának különböző helyi- 
ségeiben találhatók. Ezeket kell megtalálnia se- 
gítségünkkel, különben ugrott a ,, randi". 
————W—W[]y3Ú——oO—oo :;—og] 





Válasszunk tehát autót és színt, s máris ajtóstól 
rohanhatunk a labirintusba. Vessünk egy pillan- 
tást a térképre! Első ránézésre kissé zavarosnak 
tűnhet, másodikra még inkább! Ha azonban egy- 
két gyakorló menetet kipróbálunk, már kissé át- 


tekinthetőbbé válik a rajz. Mint az látható, a kas- 
tély 48 helyszínét ábrázoltuk. Az egyszerűség és 
áttekinthetőség kedvéért a szállodákban szoká- 
sos szobaszámozást használtuk, tehát pl. a 34. 
számú helyiség a 3. szint 4. szobáját jelenti. Erre 
azért van szükség, hogy tudjuk mennyire távo- 
lodtunk el a pincében található P.O.-val jelzett 
garázstól, melybe a leggyakrabban kell visszatér- 
nünk. A szintek közt lifteken közlekedhetünk, ezt 
jelzi az egyes szobákban háromszöggel jelzett aj- 
tó. A felvonó abba az irányba visz, amerre a há- 
romszög csúcsa mutat (vagy amerre akar), és ab- 
ban a helyiségben szállunk ki belőle, amelynek a 
száma a háromszögben szerepel. A körök, me- 
lyekben szintén számok állnak, az ajtókat és ka- 
pukat jelképezik, és jelzik, melyik helyiségbe jut- 
hatunk rajta. Mivel egy-egy szobában több ajtó 
is van, ezért az ábránkon a háromszögek és kö- 
rök helye mutatja azt is, hogy az eredeti képen 

melyik ajtó hol helyezkedik el. Egy nagyszerű 
példa: szeretnénk a kiinduló pontról, tehát a 01- 
es helyiségből a 36. helyiségbe jutni. Menjünk a 
liftajtó melletti nyílhoz, tűzgombra beszállha- 
tunk. A 11-es helyiségben vagyunk. Újra liftez- 
zünk feljebb ezúttal a 21-be jutunk, majd ugyan- 
így a 35-be. Innen a jobb oldali alsó ajtón a 32-be, 
majd ítt is a jobb alsó ajtón máris a 36-ba értünk. 
Ugye milyen egyszerű? Ha nem sikerül próbáljuk 
meg még egyszer. Idősebbek hamarabb abba- 
hagyhatják! 

Ha már tudunk közlekedni a kastélyban, vizs- 
gáljuk meg mire is van szükségünk. Először is 
kerítsünk egy nagyítót, mivel OLI igencsak vaksi. 
(Vagy a tűszelepet keresi?) Csak ennek segítsé- 
gével találhatjuk meg a keresett alkatrészt, amit 
egy fénylő és villogó négyzet jelöl. Ha ez meg- 
van, — OLI jelzi, hogy OKÉ -—, induljunk a garázs 
felé és szerezzünk egy villáskulcsot. Így már be- 
szerelheti OLI a hiányzó alkatrészt a garázsban 
álló autóba. Feltéve, hogy még a 01-es helyiség- 
ben található kapukulcsot nem felejtettük el 
megszerezni. Különben csak a vállunkat vono- 
gathatjuk a bezárt garázsajtó előtt. Ha sikerül 
egy-egy alkatrészt a helyére tenni, újra és újra 
nagyítót, alkatrészt, villáskulcsot kell kerítenünk. 
Vigyázzunk, mert csak ebben a sorrendben ve- 
hetjük magunkhoz őket. 

Érdemes a képernyő bal alsó sarkában pislá- 
koló gyertyára is vetni néha egy-egy pillantást. 
Ha azt látjuk, hogy tövig ég, siessünk egy olyan 
helyiségbe, ahol gyertyát szerezhetünk. Ha nem 
sikerül, akkor a kihunyó gyertyafényben vehetjük 
tudomásul, hogy LISA, legnagyobb bánatára 
kénytelen mással tölteni a szabadidejét. (Hiába 
ilyenek a nők!) Ha sikerül égve tartani a gyer- 
tyánkat, akkor is érhetnek minket balesetek: 
vagy a szobákban lévő lépcsőkről eshetünk le, 
vagy a kastélyban lévő háziállataink (pl. kutya, 
egér, kacsa) pusztítanak el minket. Utóbbiak el- 
len bizonyos védelmet nyújt az a néhány palack 
varázs-whisky, melyeket egyes szobákban talál- 
hatunk. Sajnos a hatása csak igen rövid ideig 
tart. Jobb tehát ha óvatosan elosonunk mellet- 
tük. A kastélyban szíveket is találunk. Ezeket ak- 
kor érdemes felszedni, ha egy-két életünket már 
elvesztettük, mert egyszerre legfeljebb három 
életünk lehet. 

Ha sikerül mind a nyolc alkatrészt beszerel- 
nünk, rendkívül kellemes meglepetésben lesz ré- 

szünk. Hogy mi az? Egyelőre legyen titok. A leg- 
jobb autószerelők és a legkitartóbb labirintusku- 
tatók előbb-utóbb úgyis meglátják. Még néhány 
gondolat: van egy-két helyiség, melynek bizo- 
nyos részei el vannak zárva. Ide hiába is próbál- 
nánk bejutni, talán még OLI megalkotója sem 
tudja a módját. Némi segítséget jelenthetnek a 
telefonok, belőlük az alkatrészek irányát tudhat- 
juk meg. És végül egy jótanács: a 31-es helyiség 
középső ajtajához kulcs kellene, de ide ne hasz- 
náljuk el, mert később még szükségünk lehet rá. 
Inkább kerüljünk másfelé. 

A játék grafikája egyébként egyszerű, de szel- 
lemes. A figura a labirintusjátékokhoz képest íga- 
zán jól irányítható. Az autó típusának és színének 
választott kombinációja az alkatrészek nyolc féle 
elhelyezkedését biztosítja, így újra és újra kezd- 
hetjük a játékot anélkül, hogy bármit is tudnánk 
arról, hogy merre kéne mennünk. A program 
hangjai nem lennének rosszak, ha nem kéne két- 
százötvenhatszor végighallgatni. Aki azonban ki- 
váncsi a végkifejlettre, kénytelen ezt az aprósá- 
got elviselni. Meglátjátok megéri. Megéri?!! 

Jó barangolást és acélidegeket kívánok. 

Kedves olvasóink! 


Szeptembertől előfizethet az 576 Kbyte-ra! 


Megrendelőlap a 83. oldalon található. 
Felvilágosítás a 111-1508, 176-3927-es telefonon. 

Kalamajka a cirkuszban 


Fiendish Freddy s Circus 








A nagy sikerű Circus Attraction nevű cirkuszi já- 
ték nyomán születhetett a Mindscape programo- 
zóinak az a bolondos ötlete, hogy egy hasonló 
stílusú, de rengeteg humorral megfűszerezett 
cirkuszi játékot készítsenek. Ezt az elképzelést 
nagyszerűen sikerült megvalósítani a Fiendish 
Freddy"s Circus-ban. 

A játék alaptörténete dióhéjban a következő: a 
.Big Top of Fun" cirkusz adósságai már olyan 
magasra rúgtak, hogy a hitelező megunva a dol- 
got, azt a feltételt szabja a cirkusz számára, hogy 
ha nem fizetik vissza a 10 000$-os tartozást, ak- 
kor a telket, amelyen eddig a cirkuszi sátor állt, 
új tulajdonosnak adják el, megpecsételve ezzel a 
cirkusz sorsát. A telekre a gonosz Freddynek fáj 
a foga, hogy tervét, egy hatalmas toronyház fel- 
építését, megvalósíthassa. Hogy számítását sen- 
ki se húzhassa keresztül, felbérel egy kis ,, egér- 
képű" bohócot, hogy az utolsó előadáson min- 
denáron zavarja meg a produkciókat, teljesen le- 
hetetlenné téve ezzel a szükséges 10 000$ meg- 
szerzését. Hogy sikerül-e megmenteni a cirkuszt, 
az már a mi ügyességünkön múlik. Annyit azért 
el kell árulni, hogy nagyon nehéz dolgunk lesz... 








A játékot 1-5 személy játszhatja, de érdemes 
először a , Partice" funkciót választani, hogy a va- 
lódi erőpróbára már jól begyakorolhassuk a kü- 
lönböző feladatokat. Lássuk melyek is ezek: 


e High Diving (Toronyugrás) 


Emberünket, mely a tűrgomb megnyomásával 
elrugaszkodik a trambulinról, úgy kell irínyíta- 

nunk, hogy a porond alján levő medencébe es- 
sen. Ügyeljünk arra, hogy a bal alsó sarokban 
látható célkeresztet a szabadesés alatt végig a 
medence közepén tartsuk. Hogy minél több pon- 
tot kapjunk a bíráktól, az esés közben különböző 
.figurákat" mutathatunk be a joy gyors ide-oda 
mozgatásával, majd a ,tűz" megnyomásával. 
Ezek a pózok igen mulatságosak, de röhögés 
közben se feledkezzünk meg, hogy a porond al- 
ján ott vár minket még egy kis fürdő. Néha az 
egérképű bohóc megpróbálja emberünket a he- 
lyes irányból eltéríteni. Ez ellen tűz-t-balra moz- 
dulattal védekezhetünk, mire a bohóc eltűnik, és, 
ha elég gyorsak vagyunk, akkor még korrigálha- 
tunk. 

Ha minden sikerül, akkor jöhet a következő ug- 
ródeszka, amely már kétszer olyan magasan van. 
A medence felülnézeti rajza azonban megtévesz- 
tő: nem a perspektivikus ábrázolás miatt látjuk 
kisebbnek a célt, hanem valóban összement, 
olyan lavór nagyságúvá. Ezért ne lepődjünk 
meg, ha az utolsó pályán egy fogmosópohárba 
kell beletalálnunk. 


e Juggling (Zsonglörködés) 


Bohócunkkal egy fóka által bedobált jónéhány 
labdával, karddal és fáklyával kell zsonglörköd- 
nünk. Az elkapás és a feldobás menete a követ- 
kező: az adott tárgynak úgy kell esnie, hogy jobb 
kezünkkel kapjuk el, ami a képernyőn a bal oldali. 
Ha sikerült a tárgyat elkapni, tűz--jobbra hatá- 
sára a labdát átvesszük a másik kezünkbe, majd 
újra feldobjuk. Erre azért van szükség, mert csak 
két kezünk van, de néha 3-4 tárgy is a levegő- 
ben van. Ha egy tárgy leesik, akkor a jobb olda- 

lon levő kis lámpák egyike kigyullad. Összesen 
négy hibázási lehetőségünk van, az ötödiknél 
egy hosszú kampó benyúlik és a nyakunknál fog- 
va biciklistül kicibál minket. 

Hogy dolgunk még nehezebb legyen, néha 
egy rivális bohóc elvonja a fóka figyelmét egy 
kishalat rángatva az orra előtt majd egy bombát 
dob be labda gyanánt. A bomba elől nem kell 
elfutni, hanem el kell kapnunk és vissza kell dob- 
nunk a feladónak. Ezt a következőképpen tehet- 
jük meg: a jobb kezünkkel elkapjuk, majd a , tűz 
tle" mozdulatra a bohóc magához öleli a bom- 
bát. Gyorsan kerekezzünk a jobb oldalra, majd 
,tűz--fel". Ekkor bohócunk kidobja a veszélyes 
ajándékot, mely így a feladót robbantja fel. Ha 
azonban nem sikerül megszabadulni tőle — azaz, 
ha leesik a földre, vagy véletlenül ismét a levegő- 
be dobjuk -— akkor a földről visszapattanva felrob- 
ban és apró kupac hamuvá leszünk. Ha minden 
manőverünk sikerül, és baj nélkül letelik az idő, 
akkor jöhet a következő szint, melyen egy robba- 
nó szivarral kell hasonló módon , elbánnunk". 
Végül pedig kismackókkal is kell zsonglörköd- 
nünk úgy, hogy azok pontosan az alul mozgó ba- 
bakocsiba essenek. 

Meg kell jegyeznünk, hogy ez egy igen sok 
gyakorlást és nagy ügyességet igénylő pálya. 


e Trapese (Trapéz) 


Az egyik trapézról a másikra kell — Tarzan módjá- 
ra — átugrálni. A platóról a joystick , balra" húzá- 
sával lehet elindulni, az ugrás a , tűz-tbalra" út- 
ján történik. Akkor kell az egyikről a másikra ug- 
rani, amikor azok a legközelebb kerülnek egy- 
máshoz. Nagyobb lendületet a joy ,jobbra-bal- 
ra" húzásával lehet elérni. Az ugrást azonban 
nem szabad túl sokáig halogatni, mivel ,,riváli- 
sunk" megúnva a dolgot, elnyiszálja a kötelünket 
és ennek ugyanaz lesz az eredménye, mint egy 
sikertelen ugrásnak: széttárt karokkal a mélybe 

zuhanunk. A pályát tovább nehezítik azok a moz- 
gó papír- és tüzes karikák, amelyeken szintén át 
kell ugrálnunk. Ezeken csak úgy tudunk tovább- 
jutni, ha pontosan a közepébe ugrunk, ellenkező 
esetben a végeredmény leesés vagy elszenese- 
dés lesz. 

Ez a pálya sem fog mindenkinek elsőre sikerül- 
Hisz 


e Knife Throwing (Késdobálás) 


A feladat egyszerű: a forgó dobon levő lufikat 
kell kipukkasztani, de lehetőleg úgy, hogy a szen- 
de hölgynek ne legyen semmi baja. Ha mégis 
eltaláljuk, az különféle zajokat csal ajkára. A be- 
dobott és felrobbanó bombák csak koncentrálá- 
sunk megzavarására szolgálnak. Ha időre nem 
sikerül kilyukasztani a lufikat, akkor az egérarcú 
bohóc meglazítja a köteleket és partnernőnket 
maga alá temeti a feldőlő plató. 


e Tightrope (Kötéltánc) 


Emberünkkel át kell gyalogolni a kifeszített köté- 
len. Az irányítása a következőképpen történik: 
joy ,fel" — gyaloglás előre, joy ,le" — hátrafelé 
gyaloglás, joy ,jobbra és balra" -— egyensúlyo- 
zás. Az első pályán csak át kell gyalogolni az 
egyik oldalról a másikra. Ha a botunk elsötétedik, 
akkor vészesen megdőltünk, és ha nem korrigá- 
lunk gyorsan, akkor láthatjuk magunkat, amint 
egy újjal kapaszkodunk a kötélbe, és egy bohóc 
(a már jól ismert ,egérképű") egy fakalapáccsal 
hatalmas ütést mér ujjainkra. A második szinten 
az ,egérképű" egy propelleres sapkában próbál- 
ja megzavarni mutatványunkat. Ne sokat időz- 
zünk, minél gyorsabban érjünk át a másik oldal- 
ra. A harmadik szinten is tartogat számunkra 
meglepetést , régi ismerősünk". Váratlanul fel- 
bukkanva egy kiélezett korongot hajít felénk. Ez 

ellen úgy védekezhetünk, hogy a , tűz"-gombot 
megnyomva a rudat magunk elé tartjuk, de eh- 
hez a manőverhez stabilan kell állnunk, hogy le 
ne szédüljünk, illetve emberünknek ne az egyen- 
súlyozással kelljen törődnie, mert ebben az eset- 
ben védtelenné válunk az éles koronggal szem- 
ben. Ha a korong lepattan a botunkról, akkor már 
csak ügyesen tovább kell egyensúlyoznunk a kö- 
tél végéig. 


e Cannonball (Emberi ágyúgolyó) 


A kép felső ágyában a gumiágy és az ágyú távol- 
ságát láthatjuk, amit most — de később, a levegő- 
ben már nem! - jobbra-balra tudjuk változtatni. 
Ezt a bal alsó sarokban levő kis ágyúsziluettben 
levő puskapor mennyiségével arányosan kell be- 
állítani. Azonban ehhez is gyorsaság kell, mivel 
ha a felső sávban látható repülő fölénk ér, akkor 
barátunk a nyakunkba ejt egy üllőt, ami nem egy 
nagy élmény. 

Figyelem! Ellenfelünk minden újabb szinten 
egyre kevesebb gondolkodási időt hagy szá- 
munkra! 

Ha beállítottuk a távolságot, akkor nyomjuk 
meg a ,tűz"-gombot, mire az ágyú dőlni kezd, a 
következő tűzre pedig emberünket is kilövi — röp- 
pályája a felső sávban látható. Vigyázat! Ha túl 
korán nyomjuk meg a tűzgombot, akkor az ágyú 
mellé esünk, ha nem nyomjuk meg, akkor kigu- 
rulunk az ágyúból. Ha nem jól céloztunk, akkor 
oszlopba ütközhetünk, lyukat üthetünk a földbe, 
vagy akár árkot is szánthatunk. Ha a célzás pon- 
tos, akkor a gumiágy gyengéden a földre dob, 
ahol diadalmasan húzhatjuk ki magunkat, fogad- 
va a nézők gratulációit. 


Ez a pálya sok gyakorlással szinte rutinná fej- 
leszthető, de ehhez igen gyors helyzetfelismerés 
szükséges, különösen a második és harmadik 
szinten, ahol alig van gondolkodási időnk. 

Az egyes pályák között a zsűri értékeli a pro- 
dukciónkat, de véleményeik különbözősége mi- 
att gyakran kisebb , összeütközésekre" kerül sor. 
A játék során azonban nem pontokat kapunk, ha- 
nem a bevétel nagysága jelenik meg a táblákon. 
Ha nem tudjuk összeszedni a 10 000$-t, akkor 
sajnos a régi cirkuszi sátor helyén egy óriási to- 
ronyház fog felépülni, és ezzel véget is ér cirkuszi 
pályafutásunk. És hogy mi történik akkor, ha si- 
kerül a nagy feladat? Nos ezt a poént nem szeret- 
nénk lelőni... 

Végül néhány szó a játék kivitelezéséről. A gra- 
fikai megoldások tetszetősek, a sprite-ok elég 
nagyok és jól animáltak, ami a játék élvezhetősé- 
gét növeli. Az egész játék alatt hallható zene va- 
lóban cirkuszi hangulatot áraszt, de egy idő után 
idegesítővé válik, bár ez izlés dolga. A poénok 
egyéniek, bár amikor már huszadszorra robban 
fel a biciklink alatt egy bomba, akkor már egy 
kicsit kaparjuk az asztalt. Mindezek ellenére min- 
denki élvezni fogja, aki egy kis időre ki akar kap- 
csolódni a ,tedd-el-láb-alól" játékok után. 


Zolee 

Csakúgy, mint egy filmben... Néhány a világura- 
lom megszerzésére törekvő terrorista elrabolja a 
professzort és gyönyörű lányát. A professzort 
egy bomba elkészítésére akarják kényszeríteni. 
Ezzel a bombával akarják a világot sakkban tarta- 
ni. A lány elrablásáról készült videokazetta eljut 
hozzád, és a látvány annyira sokkol, hogy bosz- 
szút esküszöl a terroristák ellen. Úgy hallottad, 
hogy a banda a dokkok környékén egy áruház- 
ban tartózkodik, és ez az a hely, ahol megkezded 
az akciót. De ne feledd: már csak egy óra van a 
lány haláláig! 








Nagyjából ez a története a SYSTEM 3 legújabb 
akció-adventure játékának. Ahogy a képen látha- 
tó, Last Ninja egy volt vietnami zsoldos képében 
tér vissza, és most nem Kunitoki shogun ellen 
harcol. Sajnos a rendőrök minket is gyanúba vet- 

tek, ezért minden megtalált bizonyítékot le kell 
fényképeznünk, ezzel is védve magunkat. A fegy- 
vertárunkban minden megtalálható lesz, amire 
egy zsoldosnak szüksége van, a késtől az AK47- 
es géppisztolyig. A film a képernyő alsó részén 
látható. A tárgyak közül választani az Fi és a 
joystick segítségével lehet. A fegyverek között a 
szóköz billentyűvel válogathatunk. A játék az el- 
ső és a harmadik pályán jelzi a fontosabb tárgyak 
helyét, ami elég nagy könnyítést jelent. A bal al- 
só sarokban egy találatkor fogyó csík formájá- 
ban energiánk látható. Az idő múlásával ener- 
giánk újra megnő, de ne feledd, az idő ellened 
van! 

Nos, kedves megszállott adventure játékos, a 
világ sorsa csak tőled függ. Számodra itt fejeződ- 
jön be ez a kis ismertető, és jó játékot kívánunk. 
Ám biztos vannak olyanok, akik elakadtak vala- 
hol, vagy csak egy kis csaláshoz szeretnének fo- 
lyamodni. Ezek nyugodtan, olvassanak tovább, 
itt következik a gyakorlati leírás. 


Az első képernyőn való megjelenéskor még 
csak az öklünkkel és egy késsel rendelkezünk. A 
kettő közül valamelyikkel öljük meg a jelenlevő 
őrt, majd rúgjuk be a villogó ajtót (a rúgást csak 
fegyvertelenül lehet elkövetni). A bent levő őrrel 
ismételjük meg a társán már végrehajtott műve- 
letet, majd nézzünk körül. Vegyük fel az itt talál- 
ható kézigránátokat (egyszerre három darab le- 
het nálunk), az AK47-es géppisztolyt és a hozzá 
való tárat. Menjünk vissza az előző helyszínre, és 
vegyük fel a láda mellett található csípőfogót. Er- 
ről a helyszínről a másik irányba távozzunk. Ek- 
kor egy őrrel találjuk szembe magunkat. Itt már 
illik használni vagy a kézigránátot, vagy a gép- 
pisztolyt, ha nem akarunk ellenséges golyóktól 
eltalálva egy , GAME OVER" feliratot. Menjünk 
tovább, és az aktuális terrorista megölése után 
menjünk fel a létrán. Az itt levő ajtót kopogás 
nélkül rúgjuk be, majd lépjünk beljebb. A szokott 
gyilkosság után vegyük fel a jobb oldali szek- 


rényből a térképet. A változatosság kedvéért ez 
nem kerül be a leltárba, de sebaj. Ha valaki lusta 
lenne lehajolni érte, elárulom: a térkép nem lét- 
fontosságú, nélküle is el lehet boldogulni. A tér- 
képnél valamivel fontosabb a floppy disk a szá- 
míitógépnél, ill. a videokazetta. Ezeket minden- 
képp vegyük fel. Menjünk át a másik szobába, és 
szerezzük meg a másik videokazettát, valamint 
egy könyvet a szekrényből. (Ugye az a kis terro- 
rista szóra sem érdemes.) Válasszuk ki a tárgyak 
közül az imént felvett könyvet, menjünk vele a 
számítógéphez, és tartsuk nyomva a tűzgombot. 
Az ekkor megjelenő nyolcjegyű számot jegyez- 
zük meg, majd ismételjük meg az eljárást a válto- 
zatosság kedvéért floppy lemezzel. Az előbb lá- 
tott kódot írjuk be a gépbe. Ekkor tulajdonunkba 
kerül a Weapons Card nevű alkalmatosság. Ha- 
ladjunk tovább, vegyük fel az újabb gyilkoló szer- 
kentyűt, egy UZI típusú géppisztolyt. A követke- 
ző helyiségben szerezzük meg a slusszkulcsot, és 
ha szükség van rá, vegyünk fel némi lőszerután- 
pótlást. A szobában :" található. egy videomag- 
nó. Ha már ott van, nézzük meg a nálunk levő 
videokazettát. Nem érdemes, de ha már ott van... 

A következő helyen találunk egy matracot a hoz- 
zá való terroristával együtt. Valószínű itt őrizték 
professzor lányát. Ennek egyik bizonyítéka a 
matracon heverő nyaklánc. Vegyük fel a golyó- 
álló melényt, és szálljunk be a kocsiba (ugye nem 
az UZI-val akarunk...) ; 

Némi töltés után egy meglepő dologgal talál- 
kozunk: a nagyobb pályák között kocsival kell 
közlekednünk. Ha már erre rájöttünk, adjunk 
gázt, és gyerünk! 

Lehetőségünk van a többi kocsi semlegesíté- 
sére egy nem túl sportszerű módon: az HF3 billen- 
tyű aktivizálja a beépített gépágyút. Az időnként 
feltűnő helikopterrel szemben hasznos segítő- 
társ a rakéta. Az időnként megjelenő útelágazá- 
soknál mindig a nyíl irányába menjünk. (Ugye 
milyen jó lett volna felvenni az előző pályán azt 

a térképet.) Előfordulhat, hogy utolér bennünket 
egy nem túl szimpatikus rendőr, és érdeklődik 
holmi bizonyítékok után, amelyek tanúsítják ár- 
tatlanságukat. Mivel ezt nem is olyan udvarias 
formában teszi, ajánlatos megmutatni neki amit 
kér. A tárgy neve a , Have you got the" kérdés 
után olvasható. Némi autókázás után a Ferrari 
magától lelassul, és már meg is érkeztünk a kato- 
nai táborba. 

A kocsitól induljunk el egyenesen előre, és az 
őr megölése után menjünk be a csukott ajtón. 
Semlegesítsük a rossz fiút, és a szék mellől ve- 
gyük fel a retikült. Ujabb bizonyíték! A jobb oldali 
szekrényben található a térkép, a számítógép 
mellett pedig megtaláljuk a terroristák üzenetét, 
amely a váltságdíj átadásának határidejét tartal- 
mazza. Menjünk ki, és menjünk tovább egészen 
addig, míg egy szép nagy tankhoz nem érünk. 
Ha a fegyverzetünk némi hiányt szenvedett, 
menjünk fel a létrán, és- vizsgáljuk meg a tetőn 
levő ládát. Jöjjünk le a tetőről, és haladjunk to- 
vább. Ha kell, vegyük fel a láda mellől a golyóálló 
mellényt, majd menjünk be az ajtón. Vegyük fel 
a ládából a muníciót, majd tűnjünk el innen. A 
következő helyszínen egy igen balszerencsés fic- 
kóval fogunk találkozni, akit belépéskor azonnal 
lőjünk le. Elhalálozása után menjünk be a han- 
gárba, ahol furcsa módon a matrac fej felé eső 
részénél egy női cipőt fogunk találni. A garázsból 
kimenve megint lőjük le a kint levő terroristát. A 
következő helyszín megegyezik az elsővel. Na 
vajon hol lehet továbbjutni. Az ötlet pofonegy- 
szerű; itt már végeztünk, menjünk kocsival a re- 
pülőtérre. Ezt a programozó jóvoltából úgy kell 
végrehajtani, mintha a kerítés lenne az autó. 
Álljunk szembe a kerítéssel (ugye a slusszkulcs 
már mindenkinek a kezében van), és nyomjuk 
meg a tűzgombot. 

Az autókázás után a reptéren találjuk magun- 
kat. Remélhetően ismét kevesebb lesz egy terro- 
ristával. Menjünk be az ismert módszerrel a zárt 
ajtón, és álcázzuk magunkat a szekrényben talál- 

ható álarccal. Kint, ha valaki bővíteni akarja arze- 
nálját, egy AK47-es segítségével megteheti. 
Menjünk be a bal oldali hangárajtón, és menjünk 
el egészen a repülőgépig. Útközben természete- 
sen ott lesznek a rossz fiúk, és találhatunk né- 
hány tárat, golyóálló mellényt, stb. Menjünk be 
a létrán a repülőbe, és a rosszak kiirtásával ha- 
ladjunk a pilótafülke felé. Az itt található egyik 
villogó tárgy a térkép, a másik egy pokolgép. Ja, 
a pokolgép az elrabolt lányra van szíjazva. Ez né- 
mi akadályt jelent a kiszabadításában. Ugyan a 
repülő felőlünk felrobbanhat, de azért a lányt 
ugye meg kell menteni! Vegyük kezünkbe az első 
pályán megtalált csípőfogót, és hatástalanítsuk 
a szerkentyűt. Először a középső drótot vágjuk 
el, majd a bal szélsőt, és végül, de nem utolsó- 
sorban a jobb szélsőt. A lány felkel, aminek örül- 
hetünk, de a játék még nem gratulál. Sőt, meg- 
mozdul a floppy. Hopp, a nagy izgalomban meg- 
feledkeztünk a tudós papáról. Sebaj! Irány New 
York, és azon belül is a Last Ninja-ból már jól 
ismert Central Park. 

Az utolsó szint teljesítése pofon egyszerű lesz: 
menjünk el a park végéig és öljünk meg minden- 
kit, aki útunkat állja. Ezután térjünk vissza a szo- 
borhoz, ahol lám, fekszik valaki! Az alak kezében 
levő táskából már sejthetjük is, ki az. Tegyünk 
úgy mintha fel akarnánk emelni, mire ő feláll, és 
szépen átadja a táskát a bomba tervrajzaival. 
Képünket közli az újság, hiszen a hős megmen- 
tette a lányt, és megölte a terroristákat! 

Már csak egyetlen dolog van hátra: némi: né- 
mi kritika. A grafikán és a zenén semmi kifogá- 
solható nincsen, mindkettő szuper. Hanem maga 
a történet és a játékmenet... Hát egy hangyányit 
sablonos, és szinte az egész játék semmi gondol- 
kodást nem igényel. Magának a programozás- 
nak némi hibájával akkor találkozhatunk, mikor 
bekerüljünk egy-egy olyan helyre, ahova a rajz 
szerint nem lehet, és többet nem tudunk onnan 
kijönni. Néha elég zavaró az is, hogy emberünk- 
kel kimehetünk a játéktérről, és furcsa helyeken 
jelenünk meg ismét. Játék közben az ember néha 
szomorúan gondol arra, hogy a Last Ninja bi- 
zony jobb volt. Bár lehet, hogy a két játék nem 
hasonlítható igazán össze. Az íróik nem azono- 
sak, csak a kiadó cég, a System 3. 

Ja, még mielőtt elfelejtenénk, a program beje- 
lentkezésénél a szerző megígéri a Last Ninja 3 
elkészítését. Majd meglátjuk... 

Vérbeli szerepjáték 


DRAKKHEN 


A játék története napjaink fantasy-özönében elég 
kommersz. A sárkányok szigetének megmentése 
érdekében meg kell szereznünk a nyolc kristályt 
a sárkányhercegek váraiból. Maga a játék kivite- 
lezése azonban fantasztikus, vérbeli szerepjáték. 
A teljes szigetet bekóborolhatjuk, sivatagtól a 
jégmezőig, és mindezt 3D-ben! Minden terület- 
nek megvan a maga sajátos növényzete, hangef- 
fektusai. A sivatagban homokvihar dúl, az erdő- 
ben madárcsicsergést hallhatunk. A térbeli ka- 
landozások kívül egy másik helyszín a sárkány- 
hercegek kastélyai. Ez a része a programnak szé- 
pen megrajzolt helyszinekből álló, sokszobás 
játékokra, emlékeztet, szintén térben ábrázolva. 

A játékos egy maximum négy főből álló csapa- 
tot irányít (harcos, pap, varázsló és tolvaj közül 
válogathatunk). A tárgyak ide-oda pakolása, 
használata, a parancsok adása a szokásos ikon- 
és egérvezérelt módszerrel történik. A figurákat 
a kastélyokban külön-külön is irányíthatjuk. Min- 
den karakter tud varázsolni, bár a varázslók és a 
papok többet és többfélét. Az ellenfelek szokásos 
fantasy-szörnyek: sárkányok, trollok, stb., bár 
van néhány egzotikus kivitel is (hatalmas pár- 
ducfej, amely az útból bújik elő, óriási méretű 
táncoló női alak). A grafika fantasztikus, csak a 
negyed képernyőnyi, részben animált sárká- 
nyokból négy különböző félét láttam. 


segítség, szellemek! 


GHOSTBUSTERS II. 


Nagy előnyben van az, aki látta a nagysikerű 
Ghostbusters második részét, hiszen a számító- 
gépes változat teljes egészében ezen a filmen 
alapul. Rayt, Petert, Egont és Winstont, a négy 
szellemvadászt kell vezérelnünk a gonosz Vigo 
the Carpatian ellen, aki felébred többszáz éves 
álmából most a világuralom megszerzésére tör. 
Hőseink tehát újra előveszik már porosodó fegy- 
vereiket, és elindulnak küldetésükre. Ebben saj- 
nos a város hitetlen vezetői is ellenük vannak. 














A városban egyre terjednek a rémhírek, me- 
lyek szerint gonosz szellemek garázdálkodnak 
szerte az utcákon. A vadászok műszereikkel felfe- 
deznek egy nyálkafolyamot, melyben a ,go- 
nosz" erői ármlanak keresztül a város csator- 
náin, a Művészeti Múzeum irányába. Az első 

Hátránya a játéknak, hogy rövid kalandozás 
után rájöhetünk, hogy a szörnyekkel hogyan le- 
het elbánni. Mindenfajta varázslat nélkül, csak az 
íj használatával mindet pillanatok alatt lemészá- 
rolhatjuk. 

szinten feladatunk, hogy a nyálkából mintát ve- 
gyünk egy kis csészébe. E célból barátaink útkar- 
bantartó munkásnak öltözve próbálnak lejutni a 
folyamhoz. Joystickünkkel Rayt egy szűk függő- 
leges folyosón kell leeresztenünk a szmötyihez. 
Elhatározásunkban kis szörnyek próbálnak meg- 
gátolni, és szorgalmasan rágják kötelünket, fo- 
gyasztják energiánkat. Ellenük három különböző 
erősségű fegyvert vethetünk be, melyeket a 
space billentyűvel váltogathatunk. Az első szin- 
ten azonban nem érdemes az erősebbeket el- 
használnunk, hiszen később nagyobb szüksé- 
günk lesz rá. Az alagútban lefele haladva kell a 
merítő csésze három darabját összegyűjtenünk. 
Ehhez kötelünket kell a kellő mértékben belen- 
getnünk. Az elsőt az utca szintje alatt 7 méterre 
találjuk, a nyílás bal oldalán. A következő 27 mé- 
ter mélyen jobb oldalon, az utolsó pedig ugyan- 
ott, de 117 méter mélyen. Utban célunk felé extra 
fegyvereket, és energiát gyűjthetünk, amiknek a 
következő szinteken nagy hasznát vesszük. Eh- 
hez szedjük össze az itt található összes üveget. 
Ha szerencsésen leértünk a folyamhoz a csésze 
automatikusan megtelik, és máris a második 


szintre jutunk. 
Aaa / 81 


25 Há 


MG 


lies 





FOTÓ: AMIGA 


Az erdélyi származású Vigo minden erejét a 
múzeumban összpontosítja, ezért hőseinkkel mi- 
nél gyorsabban el kell jutnunk a helyszínre. 
Ehhez a legkézenfekvőbb közlekedési eszköz a 
Szabadságszobor. Csak elég szépen kell kérlelni, 
hiszen nagyon segítőkész. A vadászok tehét fel- 
másznak a szobor fejébe, és elindítják járművü- 
ket, melyet a reménykedő emberek tömege kö- 
vet. Útközben különféle gonosz szörnyek állják 
útunkat. Ezeket minden nehézség nélkül lőjük le. 
Minden szellem haláltusája után egy pocsolyát 
hagy az aszfalton. A képernyő bal oldalán a sli- 
me-o-meter (nyálkaszámláló) látható, melynek 
értéke arányos energiánkkal. Ezért, hogy erőnket 
növelhessük, a szobrot követő emberekkel össze 
kell szedetnünk a lelőtt teremtmények maradé- 
kát. A tömeg mozgásának irányát a space billen- 
tyűvel váltogathatjuk, így ösztönözve őket haté- 
konyabb munkára. A nyálkamérőtől jobbra egy 
másik műszer mutatja, hogy a pálya melyik ré- 
szén járunk embereinkkel. Legveszélyesebb el- 
lenfeleink a 6., 9., 13. és 16. szakasznál várnak 
ránk. Ezek ellen már a komolyabb fegyvereket is 
be kell vetnünk. Az utolsó nagy szörny legyőzése 
után már csak egy idegen teremtményt kell le- 

győznünk innen a magasból, és máris jöhet a 
harmadik pálya. 

Eközben a múzeumban már minden készen áll 
a nagy átalakulásra. Vigo, aki az elmúlt évszáza- 
dok viharait egy 16. századi festményen vészelte 
át, most egy ifjú ember testébe kívánja áttenni 
székhelyét. Szolgája, Janosz már a kiszemelt 
gyereket is leszállította, és izgatottan várja hős- 
tette jutalmát. A zavartalan ünnepség érdekében 
a múzeumot áthatolhatatlan nyálka vette körül, 
ezért az épületbe az egyetlen út a tetőn át vezet. 
Ezen -a szinten a legnehezebb a feladatunk. Ki 
kell szabadítanunk a gyermeket, és meg kell öl- 
nünk (mint mindig) a világuralomra törő szép- 
fiút. 

A négy szellemvadász az épület mellé kor- 
mányozza nevezetes járművét, és kötél segítsé- 
gével próbál leereszkedni a földszintre. A joy fel- 
és lehúzásával a kötél leengedésének sebessé- 
gét tudjuk szabályozni. Kezdetben elég gyorsan 
kell haladnunk, de a padlóra már nagyon puhán 
tegyük le emberünket. Ellenkező esetben vadá- 
szunk rövid időre elkábul, sőt nagy ütés esetén 
meg is halhat. Landolás után vessünk egy pillan- 
tást a jobb felső sarokra, ahol a kép előtti táblán 
fekszik a csecsemő. Első dolgunk, hogy őt felkap- 
juk, és a terem legbiztonságosabb helyére, a lá- 
dák mögé vigyük. 

Ezen a szinten a négy bátor harcos között a 

Space nyomogatásával válthatsz, a Return le- 
nyomásával pedig a fegyvereket adogatják át 
egymás között. Vigo ellen Petet és Egont hasz- 
náld, hiszen mindkettőnek van egy szellemener- 
gia-csökkentő lézerfegyvere. Ők ketten tüzelje- 
nek folyamatosan a festményre. Eközben Wins- 
ton lője le Janoszt. Ehhez a szolgát többször 
szemből kell eltalálnod. Amikor megölted Ja- 
noszt, főnöke új akcióba kezd. Elkapja Rayt, aki 
eltűnik szemünk elől. Most tüzelj addig a fest- 
ményre, amíg az felrobban, így kiszabadítod 
Rayt. 
A játék leírása itt véget ér, a játék azonban még 
nem. E hónapban ugyanis rejtvényünk az, mi 
hiányzik a teljes győzelemig? A beküldési határ- 
időt lásd a megszokott helyen, a rejtvényrovat- 
ban. 

A program mindkét gépen nagyon szép, tevé- 
kenységünket remek hangok kísérik. A pályákat 
elég nehéz végigcsinálni, ezért a játékhoz, és a 
feladvány megfejtéséhez sok sikert és jó szóra- 
kozást kívánunk. 

Temesvári Tibor 

CASH N GRAB 


Szeretsz casinoba járni, de félsz kockáztatni? Ak- 
kor játszd a CASH N GRAB FRUIT MACHINE-t! 
E szavakkal kezdődik a ZEPPELIN-cég félkarú 
rabló játékának hirdetése. 











A kezdőképen máris az autómatát látjuk, mely 
addig csillog-villog, amíg le nem ütjük a 
RETURN-t. Eközben kellemes muzsika árad a 
hangszórókból. A gép irányításához elég néhány 
billentyű (a többit azért ne dobd el), de ezeket 
igen változékony sorrendben lehet nyomogatni. 
A főbb funkciók: 

2 A kerekek forgatása fölfelé. 

V A kerekek forgatása lefele. 

G A nyeremény begyűjtése (COLLECT). 

X Dupla vagy semmi játék irányítógombja 

X (GAMBLE). 

1-3 A három kerék valamelyikének meg- 
tartása (HOLD). 

A gombok közül csak az használható, amely- 
hez tartozó ikon a képernyőn villog. A játékot 25 
zsetonnal kezdjük, darabonként két fontért. Min- 
den forgatás egy zsetonba kerül. Nyereményein- 
ket egyből a bankba utalják, ahonnan az Il 
(INSERT COIN) billentyűvel akkor vehetünk fel 
pénzt, ha zsetonunk elfogyott. A játéknak két mó- 
don lehet vége, ha elfogy a pénzünk és zseto- 
nunk is. A másik lehetőség, ha elfogy a zseto- 
nunk, bankunkban még van pénz, de nem kívá- 
nunk tovább játszani. Ilyenkor üssük le a K (KEEP 
CASH) gombot. 

A képernyő görgetése lenyűgöző. A játék 
olyan élvezetes, mint az igazi pénznyerő autóma- 
ták. A baj csak annyi, hogy nyerés esetén nem 
halljuk a pénzérmék fület gyönyörködtető csilin- 
gelését. 


Temesvári Tibor 

Tisztelt Olvasónk 


Kérjük, hogy a megrendelőlapot borií- 
tékban az alábbi címre feladni szíves- 
kedjen: 


576 Kbyte 
(COMGAME GMK) 


Az előfizetés díja: 


1389 Budapest 
PT. 182 


Megrendelem az 576 Kbyte c. lapot .......................... 
Kérem, hogy a lapot az alábbi címre küldjék: 

Megrendelő neve: ...... 
Címe (város, község) 
(Utca, tér): ......... 
Irányítószám: .... 


példányban. 












negyedévre 230-Ft L] 
fél évre 460—Ft fd 
egy évre 920, Ft fi 





Az előfizetési díjat a címemre küldött csekken befizetem. 
See zs 888 

Esély: csak a győzelem! 


Midvvinter 








A midwinter című program minden bizonnyal az 
évtized stratégiai játéka cím várományosa lesz 
rövid időn belül, ugyanis sikerült benne nagyon 
jól ötvözni a stratégiai elemeket egy hihetetlenül 
látványos, gyors és szép 3D-s akciórésszel. Egy- 
szerűen szólva: a program telitalálat! 








Atomháború vagy negyedik jégkorszak után 
vagyunk - ez nem egészen egyértelmű -, a túlé- 
lők maroknyi csoportja vigyázza a kihalóban lévő 
emberi közösségeket. Amerre a szem ellát min- 
denütt hó és jég van körülöttünk, a civilizáció tel- 
jesen visszaszorult Midwinter szigetére. Váratla- 
nul egy teljesen új veszélyforrás bukkan fel az 
emberiség számára: néhány eszét vesztett 
megalomániás őrült, akik , Tábornokok"-nak ne- 
vezik saját magukat, elhatározza, hogy az embe- 
riség maradékát is kipusztítja vagy uralma alá 
hajtja. John Stark kapitány — a játékos — nem 
nézheti tétlenül ezt az esztelen tervet; megalapít- 
ja az ellenállók egy maroknyi szervezetét, mely- 
nek célja a tábornokok elpusztítása. 

A játék elején Stark kapitánnyal egyedül ját- 
szunk, a későbbiekben viszont egészen 32 sze- 
mélyig növelhetjük csapatunk létszámát. A játék 
célja, hogy vagy megsemmisítjük az ellenfél 
összes főbb bázisát valamint Shining Hollow-be- 
li főhadiszállását, vagy kihúzzuk valahogy 40 na- 
pon keresztül; ekkor az ellenfél katonái kitartá- 
sunkat látva dezertálnak és megnyerjük a játékot. 
Miután az emberiség sorsáról van szó, itt nincs 
lehetőség döntetlenre csak az abszolút győze- 
lemre van lehetőségünk. 

S ennyi bevezetés után lássuk a program keze- 
lését! 

A játék stratégiai részét különböző menükön 
keresztül irányíthatjuk. A menük jelölései minde- 
nütt egységesek; ugyanaz az ikon mindenütt 
azonos funkciót jelent, ezért az egyes menüknél 
csak az új ikonok funkcióját írjuk le. 


A csapat — TEAM — menüben: 


Kvarcóra: a legközelebbi jelentés ideje. 

Analóg óra: Időegyeztetés és helyzetjelentés. 
Az itt bekapcsolt menüben nézhetjük meg a stra- 
tégiailag fontos objektumok állapotát, illetve az 
új órára , clic"-kelve egyeztetjük az órákat. Ami- 
kor csapatunk minden tagja megtette már azt, 
amit akartunk vele, akkor kell az órákat egyeztet- 

ni, ez gyakorlatilag azt jelenti, hogy ekkor teszi 
meg az ellenfél a saját lépéseit. Minden csapat- 
tagnak saját ideje van a legközelebbi jelentésig, 
amikor ezt eléri vagy túllépi akkor egészen addig 
nem léphet újból, míg a legközelebbi jelentés 
ideje nem lesz nagyobb saját idejénél. Elsőre ta- 
lán furcsán fog hatni, hogy míg egyik játékosunk 
pl. 9 órakor síel valahol, addig a másik esetleg 
13 óránál tart és pillanatnyilag nem tud csinálni 
semmit. 

Minden egyes óraegyeztetés két órával lépteti 
előbbre az eseményeket, de pl. 9.55-ből is 10 
óra lesz és 8.35-ből is! Ha mindenkivel túllépjük 
az aktuális időt, kénytelenek vagyunk folyamato- 
san lépni hagyni a gépet. 

Ez így első hallásra bonyolultnak tűnhet, de 
egy kis játék után mindenki rájön, hogy mikor 
célszerű ezt a funkciót használni. 

A játék bevett gyakorlata azt mutatja, hogy elő- 
ször lépni kell mindenkivel, akivel akarunk, majd 
egyeztetni kell az időket stb. Nagyon fontos, 
hogy ha valakinek van még ideje az egyeztetésig, 
akkor azt pihenéssel fogja tölteni, tehát érdemes 
jól beosztani a rendelkezésre álló kétórás idősza- 
kokat. 

Zászló: a játék feladása. d 

Lemezek LOAD és SAVE feliratokkal: az aktuá- 
lis állás töltése illetve mentése. 

Jobbra és balra mutató nyilak: lapozás a csa- 
pat tagjai között. 

Személyi adatlap: az aktuális személy neve, 
rangja — amennyiben hivatásos Békeharcos -— és 
tartózkodási helye alatt láthatjuk annak rövid jel- 
lemzését, melyben a legfontosabb információ, 
hogy milyen személyes kapcsolata van bizonyos 
szereplőkkel. 


Fontos, hogy a legtöbb szereplő csak olyan 
ember kedvéért áll be a csatasorba, akihez sze- 
mélyes baráti viszony is fűzi. 

Az adatlaptól jobbra a jelenlegi szereplő külön- 
böző tulajdonságait és képességeit vizsgálhatjuk 
meg. Az első három adat a játék során állandóan 
változhat, míg a többi végig ugyanaz az érték 
marad. Az adatok mindegyike mellett egy-egy 
szóval van jellemezve annak értéke: 

Excellent: kitűnő 

Good: jó 

Fairly good: elég jó 

Average: átlagos 

Below par: nem valami jó 
Poor: gyenge 

Abysmal: a lehető legrosszabb 


Moral: magas morál jobb és kitartóbb cselek- 
vésre tudja bírni a szereplőt. A morál pillanatnyi 
értéke a személyes akciók sikerétől, valamint a 
csapat hadiszerencséjétől függően változik. 

Energia: a szereplő belső energiáját mutatja. 
Amikor az illető pihen, akkor ennek az energiá- 
nak a csökkenésével fordítottan nyeri vissza fizi- 
kai erejét a játékos. Energiánkat csak evéssel tud- 
juk visszaállítani. ; 

Figyelem: ez jelentősen befolyásolja, hogy 
mennyire biztonságosan tud az illető síelni, vagy 
szabotázsakciót végrehajtani. Értékét pihenéssel 
tudjuk növelni. 

Kitartás: minél nagyobb, annál kisebb mérték- 
ben csökken energiánk és figyelmünk. 

Ellenállóság: azt befolyásolja, hogy milyen 
gyorsan nyerjük vissza energiánkat és figyel- 
münket. 

Optimizmus: meghatározza, hogy egy-egy si- 
kertelenség mennyire csökkenti a személy mo- 
rálját. 

Erő: ettől függ a játékos sebezhetősége. 

Eleterő: az energia maximális értéke ennyi le- 
het. 

Élénkség: a figyelem maximuma. 

Tulajdonságaink mögött egy stilizált ember- 
alak mutatja testrészeink fizikai állapotát. Amikor 
valamely testrészünk sérült, akkor narancssárga 
körvonal figyelmeztet arra, hogy kímélnünk kel- 
lene magunkat, míg a piros szín azt jelenti, hogy 
míg nem pihenünk eleget, vagy nem részesülünk 
orvosi ellátásban a testrész használhatatlanná 
vált. Ha ez történetesen az illető feje, akkor ájult- 
ságot jelképez a piros szín. A zöld körvonal azt 
jelzi, hogy minden rendben van. 

Állóképességünket a stopperórákról ismert fu- 
tó alak mutatja. Teste fokozatosan színeződik át 
pirosból fehérre, egészségünk változásának 
függvényében. Minden cselekvésünk átlagos 
erőfeszítést igényel, ám minél sápadtabbak le- 
szünk, annál több energiát igényel ténykedé- 
sünk. A teljes kifehéredés néhány percen belüli 
ájulásunkat eredményezi. Ha ez síelés vagy 
egyéb mozgás közben történik, akkor látóterünk 

kezd folyamatosan elhomályosodni, s ha nem ta- 
lálunk időben megfelelő pihenésre alkalmas he- 
lyet, komoly sérüléseket is szenvedhetünk. Álló- 
képességünket alvással, vagy pihenéssel nyer- 
hetjük vissza. 

A döntési menüben lehetőségünk van arra is, 
hogy öt-öt percet pihenjünk a futó alakra clickel- 
ve. Minél kényelmesebb helyen pihenünk, vagy 
alszunk, annál gyorsabban nyerjük vissza ezt a 
tulajdonságunkat. Bizonyos helyzetekben, mint 
pl. ha sífelvonón utazunk, testünk automatikusan 
regenerálódik. 

A kép alján látható két óra közül az első a kö- 
vetkező jelentés időpontját mutatja, míg a máso- 
dikon a pillanatnyi időt nézhetjük meg. 

Az SOS ikon minden szereplőnél csak egyszer 
használható fel; hatására a legközelebbi bizton- 
ságos épületbe kerülünk, akár egy hegység tete- 
jén is. Érdemes meggondolnunk, mikor használ- 
juk el ezt a lehetőségünket! Amikor valakit na- 
gyon súlyos baleset ér, akkor a gép ezt automa- 
tikusan megteszi helyettünk. 

A térképet ábrázoló ikonnal nézhetjük meg, 
MIDWINTER taktikai térképét. 

A képernyő bal oldalán a teljes szigetet, ill. an- 
nak részleteit vizsgálhatjuk meg úgy, hogy egy 
hálót mozgatva kijelölünk egy területet, s az egér 
bal oldali tűzgombját megnyomva kinagyítjuk 
azt. Minden egyes nagyítás kétszeresére növeli 
a kijelölt rész felbontását (max. 16x16-szorosra). 
Visszafelé is kicsinyíthetünk az egér jobb oldali 
gombját használva. Amikor végeztünk a felbon- 
tás beállításával, mozgassuk a pointert a kép 
jobb oldalán található vezérlőtáblára és állítsuk 
be a kívánt információkat. 


Valamilyen tereptárgy nevére , clic"-kelve, az 
adott részben előforduló összes dolog világítani 
fog a bal oldali ablakban. Vigyázzunk arra, hogy 
a sziget teljes méretű térképe esetén csak a fal- 
vak és az ellenség rádióadói lesznek feltüntetve. 
Ha arra vagyunk kíváncsiak, hogy egy területen 
belül milyen létesítmények vannak, a kép bal ol- 
dalán mozgassuk az ablakot a kívánt területre; 
ekkor jobb oldalon az összes ott található dolog 
fel lesz tüntetve. A , Multiple Buttons" funkciót 
bekapcsolva többféle tárgyat is vizsgálhatunk 
egyszerre a térképen, míg kikapcsolt állapotban 
csak egyfélét. 

A ,Settlements" gombot használva minden 
település helye világít, majd a ,Multiple But- 
tons" állapotától függően kijelölt helységek ma- 
radnak csak bekapcsolva. A , Settlements-et ki- 
kapcsolva nem fontos, hogy egy-egy tereptárgy 
településen belül helyezkedjen el. 

A ,Key" kapcsolóval tehetjük ki a jobb képer- 
nyőterületre,. vagy a vezérlőpanelt, vagy a nor- 
mál atlaszokban használatos vonalas mértéktáb- 
lázatot és a térkép színezéseit mutató magassági 

A ,Relief" kapcsolóval válthatunk a szokásos 
térkép, ill. egy a domborzati viszonyokat térben 
mutató műholdas kép között. 

A , Full Map" funkcióval visszaállíthatjuk a tér- 
képet 1:1-es felbontásra. 

A ,People" funkció embereink elhelyezkedé- 
sét mutatja meg; barna színnel jelölve akiket 
még meg kell nyernünk az ügynek, fehérrel a 
csapattagokat. Zöld nyíl mutatja annak az em- 
bernek a helyét, akivel éppen a térképet használ- 
juk. Az ellenséges hadosztályokat fekete kereszt 
jelöli, az elfoglalt részeket fehérrel határolt zöld 
pöttyként mutatja a program. 

A ,Select"-tel egy tetszőleges csapattag sze- 
mélyi lapját nézhetjük meg. 

A , Close Map"-pel térhetünk vissza oda, ahon- 
nan a térképet meghívtuk. 

A személyi menü következő pontja egy gon- 
dolkodó alakot ábrázol; itt léphetünk be a döntés 
képernyőbe. 

Az eddig megismert ikonokon kívül a követke- 
ző dolgoka láthatjuk itt: 

A képernyő közepén, vagy annak az épületnek 
az ábráját találjuk amiben tartózkodunk, vagy a 
szereplő közlekedési módját mutató képet. 

Embert ábrázoló ikon: visszalépés a személyi 
adatlapról. 

Az alábbi ikonokkal a játék egy-egy akció ré- 
szét indíthatjuk el. 

Síelő alak: Síelés. 

Hósikló Wolf, Cat, vagy Fox felirattal: megfele- 
lő hósikló használata. 

Sífelvoné: Sífelvonó indítása. Itt gyakorlatilag 
a megfáradt játékos gyönyörködhet a hófödte 
tájban. Nincs is más dolgunk mint nézelődni, 
vagy az x gombbal kilépni. 

Sárkányrepülő: Sárkányrepülés. 

,Snipe": orvlövészet. 

Ajtón belépő ember: belépés a helyiségbe. 

.Joil": Valakit felkértünk, hogy álljon be a csa- 
patunkba. 

Három embert mutató ábra: Belépés a társa- 
sági menübe. 

Az itt található ikonok azokat a tevékenysége- 
ket mutatják, amelyeket közösen is tudnak csi- 
nálni az épp egy helyen tartózkodó csapattagok. 
Ezeknek a funkcióknak a jelölése egyébként telje- 
sen megegyezik az egyéni cselekvések ikonjai- 
val. Fontos, hogy ha olyan járművel rendelke- 
zünk, ami több személyt is képes szállítani — és 
ezt ki is akarjuk használni —, csak ezen a menün 
keresztül szabad ezt megtennünk, egyébként kel- 
lemetlen meglepetésként fog érni minket, hogy 
végcélunkat elérve nem találjuk eddigi társunkat. 


Detonátor: belépés a szabotázs-menübe 


Itt a környezetünkben található épületeket és fel- 
robbantásukhoz szükséges időt és dinamitszük- 

ségletet láthatjuk. Tetszőleges épületre ,clic"- 
kelve egy drót jelzi, hogy az alá lett aknázva és az 
óránk az eltelő időre vált át, de ha meggondoljuk 
magunkat le is kapcsolhatunk egy-egy épületet 
a detonátorról. Miko végeztünk, az indítógomb 
megnyomásával elkezdődik a tűzijáték.... 

A tányér étel: evés. 

Alvó alak: alvás. 

Elsősegély doboz: elsősegély adás. Ilyen kép- 
zettséggel csak békeharcosok rendelkeznek. 
Amikor használjuk, megjelenik a játékos stilizált 
alakja és az, hogy melyik sérülést hány perc ellát- 
ni. A megfelelő testrészre , clic"-kelve hajtódik 
végre az elsősegélynyújtás. 

Franciakulcs: járművünk kijavítása. 

Benzinkút: járművünk feltankolása. 

Re-arm: járművünk felfegyverzése. 


Három doboz: felszerelés vásárlása. 

Adó-vevő: Rádióüzenet küldése. Ez az opció 
csak Kristiansen professzor számára áll rendel- 
kezésre. Segítségével négy véletlenszerűen kivá- 
lasztott tagot tudunk toborozni az ellenállók 
közé, de csak egyszer a játék során. Ebből követ- 
kezik, hogy az elsődleges célunk Kristiansen be- 
vonása az ellenállásba. 

A játék összes akciórészéről elmondhatjuk, 
hogy nagyjából ugyanazokat a jelöléseket láthat- 
juk a képernyőn mint eddig, kivéve egy mini tér- 
képet, két zöld kijelzőt a képernyő alján, melyek 
mutatják, hogy merre kell mennünk az ellenség 
felé, és végül egy-két olyan adatot, amelyik lő- 
szerünk vagy esetleg üzemanyagunk mennyisé- 
gét mutatja. 

Maga az akció mindig egy 3D-ban ábrázolt tá- 
jon játszódik, legfeljebb műszereink mutatnak 
más-más értékeket. Eleinte nagyon nehéz hozzá- 
szokni az irányításhoz, de addig míg ez nem sike- 
rül nem is érdemes komolyabban foglalkozni a 
játék stratégiai részével. 

Síelés: 

Egerünket jobbra-balra mozgatva tudunk fo- 
rogni, előre-hátra húzva pedig sebességünket ál- 
líthatjuk. Valahányszor sebességünk lecsökken 
nullára az egér bal oldali gombját megnyomva 


át kell váltanunk futásba, majd amikor lejtős te- 
rületre érünk a játékos magától elkezd siklani. Le- 
állni a jobb oldali gombbal tudunk. Mikor ebbe 
az akcióba belépünk mindig futással kell elindul- 
nunk! A szóköz billentyűvel kézigránátot dobha- 
tunk esetleges támadóinkra. Ezek mennyiségét 
egy-egy ikon jelzi. Minden kézigránát öt dobást 
jelent a játék során. 

Orvlövészet: 

Az egér jobbra-balra mozgatásával forogha- 
tunk leshelyünkön, előre-hátra húzva föl-le moz- 
gathatjuk a puskát. Az egér bal oldali gombjával 
közelíthetjük, a jobb oldalival távolíthatjuk a cél- 
pontot. A szóköz billentyűvel lőhetünk. Ezzel a 
módszerrel csak járműveket lőhetünk ki, épülete- 
ket mindig szabotálni kell. 

Hósikló: 

A leggyorsabb közlekedési mód. Az egér előre- 
hátra tolásával tudunk  gyorsítani-lasssítani. 
Földi támadóinkat föld-föld rakétákkal (bal TŰZ) 
vagy torpedókkal (szóköz) lőhetjük le. Az utóbbi 
a hatékonyabb módszer, de torpedónk természe- 
tesen jóval kevesebb van, mint rakétánk. A repü- 
lőgépeket föld-levec 5 rakétákkal (jobb TŰZ) lő- 
hetjük le. 

A FOX kétszemélyes könnyű fegyverzetű és 
rendkívül gyors hósikló. 

A CAT négyszemélyes, erősebben védett, de 
átlagos sebességet produkál. 

A WOLF hatszemély--s, valóságos mozgó erő- 
dítmény. 

Sárkányrepülés: 

A legnehezebb akció az egész játék során, 
eleinte nagyon gyorsan össze fogjuk törni ma- 
gunkat. Az egér hátrahúzásával emelhetjük meg 
a gép orrát, amitől sebessége csökken viszont 
elkezd emelkedni. Az egér előretolásával magas- 
ságunkból vesztünk, de sebességünk nő. A szó- 
köz billentyűvel magunk alatt nézhetjük meg a 
talajt. Az egér bal oldali gombjával rakétát lőhe- 
tünk légi ellenfeleinkre. 

Billentyűk: 

P: Pause (szünet) 

X: Kilépés bármely akcióból. Ha a sífelvonó- 
ban használjuk, rögtön eljutunk a pálya követke- 
ző állomására, persze az eltelt idő megegyezik 
azzal amennyire egyébként szükség lett volna. 
Menükbe visszatérni is csak így lehet egy-egy te- 
lepülésre érve. 

H: Ha valamilyen menüben vagyunk, az összes 
előforduló tereptárgy és jármű kinézetét mutatja 
meg 3D-ben. Ismételt megnyomásával fejezhet- 
jük be a nézelődést. 


M: Bármely akciómódból így válthatunk át a 
fő térképre. 

S: Síelés közben válthatunk át a fő térképre. 

A: Előlnézeti kép a sífelvonóban. 

B: Hátulnézet. 

R: Jobb oldal. 

L: Bal oldal. 


Végezetül lássuk, hogy milyen tereptárgyakkal 
találkozhatunk és azok milyen célt szolgálnak. 

Bunker: biztonságos orvlövészet, pihenés. 

Sífelvonó állomás: mindig párosával találha- 
tó, pihenni nem érdemes benne 

Templom: annak a csapattagnak, aki először 
lép be a templomba megnövekszik a morálja, 
egyébiránt nagyon alkalmas hely az orvlövé- 
szetre. 

Gyár: felrobbantásukkal csökkenthetjük az el- 
lenség utóerejét. 

Garázs: itt találhatunk járművet, ha valamelyik 
más csapattag nem vitte még el, valamint itt tud- 
juk hósiklónkat feltankolni és kijavítani. 

Főhadiszállás: a Tábornokok itt találhatók Shi- 
ning Hollow-ban. Egyik legfőbb célunk ezek sza- 
botálása. 

Hőforrás: az ellenfél elsődleges célponja, ha 
az Összeset elfoglalja fel kell adnunk a játékot. 

Ház: pihenés, alvás, evés. 

Hegyi kunyhó: ugyanaz, mint az előző, de orv- 
lövészetre is alkalmas. 

Bolt: itt tudjuk miuniciónkat pótolni, járművün- 
ket felfegyverezni. 


Rendőrség: elfogott társainkát itt találhat- 
juk, evés, alvás. 
Rádióadó: itt használhatjuk Kristiansent, sőt 


ha egy sincs az ellenfélnek a következő jelentés- 
kor automatikusan 32 emberünk lesz toborozva! 
Raktár: evés, felszerelés. 
Finomító gyár: szabotálásával 
üzemanyagát csökkenthetjük. 
Aruház: szabotálásával csökken az ellenfél 
utánpótlása. 


az ellenség 


Aster 











] AMIGA C-64 
GRAFIKA 82 
ZENE 50 
JÁTSZHATÓSÁG 67 
Összesen: ] 75 

















Ne feledd! A Demo-pályázat fődíja egy AMIGA 500! 

Harc a földrészeken 


F-29 RETALIATOR 


(folytatás) 





ARIZONAI PROBA KÜLDETÉSEK: 


1. Rombolj le két sátrat a B7 szektorban. 

2. Visszavonuló teherautók haladnak a kelet- 
nyugati országúton. Semmisítsd meg mindet a 
3A-3H szektor térségében. 

3. Lődd ki az utánpótlást szállító vonatot az A3 
szektor vasúti pályáján. 

4. Lődd ki a SAM-eket és az irányítótornyokat 
az 5D szektorban. 

5. Rombold le a próbahidat a Yuscon gyakorló- 
területen ügyelve arra, hogy elkerüld az F8 szek- 
tor SAM szimulátorait. 

6. Közelítsd meg a környékeden található MIG— 
29-eseket, és lőjj ki közülük kettőt. 

7. Támadd meg a nevadai síkságon átvágó ál- 
cázott tankalakulatot a 3A szektorban. 

8. Rombold le az ipari központot az 1C szektor- 
ban. 

9. Rombold le a légitámaszpontot és a fő kifu- 
tópályát a 4C szektorban. Támadó repülőket ész- 
leltek a területen. 

10. Tüntesd el az ellenséges irányítóközpontot 
ügyelve arra, hogy elkerüld a SAM védőhálót az 
1E szektorban. Talán ez a legnehezebb gyakorló- 
küldetés. 

Fontos: Bármilyen nem kijelölt, vagy civil ob- 
jektum elpusztításáért a szabályzat alapján fele- 
lősségre vonható leszel! 





CSENDES OCEANI KÜLDETE 


HADÁLLÁS 1: 


1. ,Felébredés" — Két, a szigeten levő bázisod 
felé közelítő repülőt mértek be a 4D szektorban. 
Közelítsd meg, és pusztítsd el őket. 

2. , Tűzlövedék" — Az ellenség megindította tá- 
madását a Vean szigeti olajfinomító ellen. Verd 
vissza az ellenséget, legalább 3 vadászgépet el- 
pusztítva. 


HADÁLLÁS 2: 


1. , Csobbanás" — Az ellenség átfogó támadást 
indított Troy ellen. Legalább 10 partraszálló egy- 

séggel az északi öbölben, egy MIG kötelék védel- 
me alatt. Lődd ki őket! 

2. , Melegedés" — A hírszerzés két, a vörös flot- 
tát erősítő fregatt érkezését jelentette a 3D szek- 
torban. Részesítsük őket illő fogadtatásban. 

3. , Hőség" — Leonyid Brezsnyev csapatszállító 
visszavonulása közben nagy ütőerejű köteléket 
indított útnak a Salamon szigetek felé. Pusztítsd 
el mindhárom ellenséges gépet. 

4. ,Bétal" — Mérj csapást a 4G szektorban hala- 
dó Azov tankhajóra. A hajót MIG-ek fedezik. 


HADÁLLÁS 3: 


1. ,Bosszú" — A New Yersey csatahajó a Kresz- 
tej—-2 és a Zozalja Admirális cirkálók fogságába 
esett. Verd vissza a MIG-eket, és biztosítsd a hajó 
útját. 

2. , Gyűrű" — Az ellenség megkezdte végső tá- 
madását tíz újabb hajóval Salamon szigetek déli 
része felől. Lőjük ki a légi fedezetet adó négy 
MIG-et és a hajókat. 

3. ,Visszavágás" — Az US flotta megérkezett, 
és bázisod felé közelít az 5H szektorban a J. F. 
Kennedy anyahajó irányítása alatt. Indíts táma- 
dást az ellenség vizi erői ellen, mialatt a MIG-ek 
a jövevényekkel vannak elfoglalva. Süllyessz el 
minimum két hajót, majd repülj vissza a bázisra. 


HADÁLLÁS 4: 


1. , Kiütés" — A Leonyid Brezsnyev csapatszállí- 
tót egy kiszolgálóhajóval az 1G szektorban ész- 
lelték. Keresd meg, és lődd ki őket. 

2. , Hazarepülés" — Egy gyors ellenséges csa- 
pás három hajónkat elsüllyesztette, és a JFK-ban 
3. ,Bevetés" — Ellenséges csatahajót észleltek 
a 4G szektorban. Indíts meglepetésszerű táma- 
dást az MSRAM rakétákkal a hajó ellen, közben 
kerüld ki a radarhálót. 

4. ,Merülés" — Rombold le Zahiti sziget olaj- 
raktárait. 

károkat okozott. Adj légi fedezetet, és lődd ki a 
két idegen hajót. 


HADÁLLÁS 5: 


1. , Kézfogás" — A 4B szektorban béketárgyalá- 
sokat folytat a két fél a Leningrád csatahajón. A 
hírszerzés szabotázs akciótól tart, zárd le a térsé- 
get a MIG-ek elől. 


MAT HE 3 


HADÁLLÁS 1: 


1. ,Bravó" — Pusztíts el három határsértő tan- 
kot az 5A szektorban. 

2. , Utköző" — Két bázisod felé repülő MIG-et 
észleltek a 6F szektorban. Megközelíteni és meg- 
semmisíteni... 

3. , Alfa" — Rombold le a radarállomást a 4D 
szektorban, hogy szabad légi folyosónk legyen. 

4. ,Róka-csapás" — Rombold le a felüljárót a 
3F szektorban, hogy gátold az ellenfél utánpótlá- 
sát. 

5. , Gyík" — Legalább hat teherjárműből és 
négy tankból álló ellenséges fegyverzetű oszlop 
halad a 4C szektorban. Zavard szét őket. 

6. , Charlie" — Mérj csapást a légi támaszpontra 
a 2H szektorban. 


HADÁLLÁS 2: 


1. ,Holdkór" — A 3B szektor utánpótlást biztosí- 
tó gyárait rombold le. 

2. , Vándor" — Kapcsold ki a 2F szektor transz- 
formátor állomásait. 

3. , Harapófogó" — Vizsgáld meg a térképet és 
keresd meg a két ellenséges tank alakulatot. Lőjj 
ki legalább hat páncélost és térj vissza a bázisra. 

4. , Fáklya" — Rombold le a bemérő állomást a 
4A szektorban. 

5. , Kereszttűz" — Rombolj le egy finomítót és 
három olajtárolót az 1F szektorban. 


HADÁLLÁS 3: 


1. , Vészjel" — három idegen gép közelít a fővá- 
roshoz az 5E szektorban. Állítsd meg a támadást, 
pusztítsd el a gépeket. 

2. , Lord" — Két tankcsata alakult ki a frontvona- 
lon. Zavard az ellenséges haderőt a térkép alap- 
ján. 

3. ,Kínzás" — A 3B szektorban le kell rombolni 
a vasúti hidat. 

4. ,Rómeo" -— Lac Mi-EI telepen T80-as orosz 
tankok várnak bevetésre. Tedd a területet a föld 
színével egyenlővé. 


HADÁLLÁS 4: 


1. ,Forróság" — Több, mint tíz teherautót és 
tankot láttak az 1D szektorban. Keresd meg és 
lődd ki őket. 

2. ,Juno" — Ellenséges légierő repül a főváros 
felé. Lőjj ki négy gépet és tartsd a többit távol a 
3G szektorban lévő bázisodtól. 

3. , Harcos" — Rombold le a vegyi fegyvereket 
fejlesztő központot az 1C szektorban. 

4. , Arany" — A háború legnagyobb tankcsatá- 
jához használd a térképet. Gondoskodj fedezék- 
ről és lőjj ki nyolc tankot. 


HADÁLLÁS 5: 


1. , Ajax" — Felhagytunk a főváros bombázásá- 
val, az új célpont a 2A szektor nemzetközi repte- 
re. 

2. , Alkony" — Rombold le az acélműveket az 
1D szektorban, de vigyázz a vöröskeresztes kór- 
házakra. 

3. ,Zeusz" — Az ellenség új erőket bevonva 
kezd felülkerekedni a mieinken. Lődd ki három 
vezető tankjukat. 

4. , Vörös" — Biztosítsd az utánpótlást szállító 
konvoj útját TEL-A-VON-tól a frontig a 7G szek- 
torban. 


HADÁLLÁS 6: 


1. ,Készenlét" — Rombold le az El-Alamein 
gyárat az 1A szektorban, kerülve a SAM-eket. 

2. , Vissza" — Az ellenség fanatikus erői táma- 
dást indítottak tankjaink ellen. Lődd ki a négy ve- 
zértankot. 

3. , Vihar" — Az ellenség végső erejével légitá- 
madást indított. A 4G szektor déli részén lődd ki 
az összes épületet. 


HADÁLLÁS 7: 


1. , Szakadék" — Használd a térképet. 


EUROPAI CSATAK 


HADÁLLÁS 1: 





1. , MIG" — Azonnali riadó: két támadó MIG 
közelít a bázishoz. Keresd meg és lődd ki őket. 

2. ,Bombariadó" — Három idegen bombázó 
közelít 30 fokos irányból a bázisodra. Állítsd meg 
őket. 

3. ,Elfogás" — Lőjj ki két határátlépő SU27-est 


a HUTTHART közelében. 

4. , TOM CAT" — Találj meg és lőjj le három 
idegen vadászgépet a 4D szektorban. 

5. ,Agresszor" — Lődd ki a Vörös Hadsereg két 
tankcsapatát Ziepen közelében. 

6. , Gyorskezű" — A 8D szektorban lődd.le a pa- 
rancsnoki járműveket. , 

7. ,Vaskéz" — Biztosíts légi folyosót három 
SAM és a radarállomás kilövésével a Stein folyó 
mellett a 3D szektor déli részén. 

8. ,Háttörő" — Az 5E szektor hídjának lerombo- 
lásával akadályozd az utóvéd erősödését. 

9. , Reflektorfény" — Pusztítsd el a 8F szektor- 
ban a híd felé tartó konvojt. 

10. , Vonaltörő III" — Legfontosabb célpontok az 
1G szektor kifutópályái. 


HADÁLLÁS 2: 


1. ,Fogtörő" — Rombold le a hidat a Stein folyó 
északi partján a 6D szektorban. 

2. ,Négy csillag" — Rombold le a 2F szektor 
raktárait. 

3. , Nyitott fül" — Lődd ki a radar és a SAM tele- 
peket a 7E szektor közelében. 

4. ,Menny törők" — Rombold le a kifutópályát 
és lődd le a repülőket a 3H szektorban. 

5. ,Kirohanás" — Az ellenség újabb öt gépét 
kell megállítani a 2C szektorban a határ közelé- 
ben. 

6. ,Bádog folyosó" — Adj légi fedezetet a tank- 
csapatainknak, és pusztítsd el az ellenség két ve- 
zérjárművét a térkép segítségével. 


HADÁLLÁS 3: 


1. , Vas" — Rombold le a 8C szektor létfontossá- 
gú hídját. z 

2. ,Titan" — Zavard szét a front felé tartó ide- 
gen konvojt a 8G szektorban. 

3. ,Kígyószem" — A térkép segítségével fedezd 
az angol és francia csapatokat három-három 
MIG ellen, és lődd ki az ellenség vezértankjait 
mindkét helyszinen. 

4. , Őrles" — Az 5H szektor ipari központjait le- 
rombolva jelentős veszteséget okozhatsz a vörö- 
söknek. 

5. ,Lámpaoltás" — A hűtőtornyok kilövésével 
állítsd le az erőművet az 5H szektorban. 

6. ,Átrepülés" — Lőjj le három MIG-et az 1D 
szektorban. 


HADÁLLÁS 4: 
1. ,Farkas hadművelet" — Egy MIG mozog a 


határ mellett Nürnberg térségében az 5C szektor- 
ban. Lődd le. 

2. , Bosszúálló" — Lőjj ki legalább tíz tankot és 
állítsd meg a VSZ előrenyomulását. 

3. , Villámcsapás hadművelet" — Rombold le a 
vegyi üzemét és két tárolóját a 7H szektorban. 

4. , Medve hadművelet" — A SAM-eket kikerül- 
ve rombold le a vegyiüzemet a 2H szektorban. 

5. ,Expressz" — Pusztítsd el a vasútvonalat és 
az Összes vonatot a 4H szektorban. 

6. , Érinthetetlenek" — Lődd ki a 7A szektorban 
a reptér felé közelítő vadászgépeket. 


HADÁLLÁS 5: 


1. , Vénusz" — biztosíts légvédelmet három 
MIG ellen a 7B szektorban. 

2. , Vénusz—2" — Lőjj ki három MIG-et a 4B 
szektorban Nürnberg térségében. 

3. , Találkozó" — Védd meg a második amerikai 
páncélos alakulatot a légi támadásoktól. 

4. ,Hátfájás" — Lődd ki az utolsó ellenséges hi- 
dat a 7H szektorban. A 

5. , Trax" — Rombold le a tankgyárat a 8H szek- 
torban. 

6. ,Láng" — Rombolj le egy üzemanyag tárolót 
a 8H szektorban. 


HADÁLLÁS 6: 


1. , Kitörés" — SAM-ek és vadászgépek támadá- 
sait kivédve rombold le a nemzetközi repülőteret 
a 6H szektorban. 

2. ,Merkur" — A reptér közelében lődd le az ide- 
gen vadászgépeket. 

3. ,Embervadászat" — Használd a térképet. 

4. ,Kapcsolat" — A 7H szektorban egy nukleáris 
erőművet kell leállítanod a hűtőtornyok és a főé- 
pület kilövésével, de a reaktort nem érheti talá- 
lat. 

5. , Szaturnusz" — Lődd ki a tankot szállító vo- 
natot a 7H szektorban. 

6. , Mars" — Rombold le a 8H szektor vegyiüze- 
mének főépületét. 


HADÁLLÁS 7: 


Használd a térképet. 
Aster 

Hát ez is véget ért. Egy hónapon keresztül néztük 
a televíziót egész nap. Szurkoltunk kedvenceink- 
nek, örültünk és szomorkodtunk velük együtt. 
Mérgelődtünk, ha egy rossz meccset láttunk, és 
napkig emlegettünk néhány szép gólt. Hiányol- 
tuk csapatunkat, és reménykedtünk, hogy talán 
majd legközelebb ott leszünk. 

Most azonban elkezdődött az uborkaszezon, ki- 
ürültek a pályák. Mindenki a strandon piheni ki 
fáradalmait. Esténként a labdarúgás szerelmesei 
azonban előveszik legkedvesebb programjukat, 
hogy újrajátszák a világbajnokság mérkőzéseit. 
A legjobb játék kiválasztásában próbálok most 
segíteni a nálunk legjobban elterjedt focik össze- 
hasonlításával. Minden játéknál megnéztem, mi- 
lyen paramétereket lehet változtatni, tudunk-e 
bajnokságot játszani, lehet-e a játékosokat cse- 
rélni, és ismeri-e a program a szabályokat. Re- 
mélem mindenki megtalálja közöttük azt, amely- 
ben kedvenc csapatával a legjobb eredményt ér- 
heti el. Tehát nézzük a programokat: 





Ez a teremfoci a legelső ilyen programok közé 
tartozik (1985-ben készült), s ez sajnos meg is 
látszik rajta. A grafika nagyon gyenge, a spite-ok 
karakteres képernyő előtt szaladgálnak. A prog- 
ram nem alkalmazza a szabályokat, nem lehet 
beállítani csapatunk taktikáját, és a pálya para- 
métereit sem. A készítők egyedül a hanghatások- 
ban értek el kiemelkedőt: az éneklő, kiabáló szur- 
kolók hangja meglepően jó. Remek ötlet, hogy a 
büntetők rúgását és védését külön gyakorolhat- 


Five-a-side 

juk. A játékot egy vagy két személy játszhatja joy- 
stickkel. Gép elleni játék esetén három fokozat- 
ból választhatunk. Embereink könnyen irányítha- 
tóak, igaz sok teendőnk nincs is velük. 


Ez a foci jelentősen eltér a többitől, hiszen 
meccs közben sehol nincs kint a labda, a proy- 
ram nem ismer semmilyen szabályt, és a játéko- 
sok között ügyes lányok is vannak. A sok tétmér- 
kőzés után most tehát jöjjön egy kis grundfoci. 
Ellenfelünk a gép (három fokozat), vagy a szom- 
széd srác lehet. A program hiányossága, hogy 
csak két csapat van, tehát bajnokságot nem tu- 
dunk játszani. 

Előszőr a helyszínt kell kijelölnünk. Ez egy isko- 
laudvar, vagy egy kert lehet. Ezután pénzfeldo- 
bással dől el ki választ először társakat. Ujdon- 
ság, hogy a játékosokat erényeik és hiányossá- 
gaik alapján kell kiválasztanunk. Ha összeszokott 
csapatunk van, azt lemezre menthetjük. A mecs- 
cset játszhattjuk időre, vagy valahány gólig. A já- 
tékot szépen megrajzolt hátterek teszik élvezete- 
sebbé, de a figurák mozgása kicsit darabos. A 
program látványos, kezelése könnyű, mindenki- 
nek jó szórakozást nyújthat. 


Street Sport Soccer 

Micro Soccer A ,C-64 


Ebben a programban választhatunk a nagypá- 
lyás világbajnokság és az amerikai teremfoci tor- 
na között. A bajnokságban 1-16 játékos vehet 
részt, akik egymás vagy a gép ellen kűzdhetnek. 
(Alig van olyan program amellyel kettőnél töb- 
ben is játszhatnak.) Az egyes országok csapatai 
a papírformának megfelelően különböző játéke- 

rőt képviselnek. Sajnos ezek közül nem mi vá- 
lasztunk ellenfelet, hanem a sorsolás dönt, gya- 
korlás esetén pedig a leggyengébb csapat ellen 
kell kezdenünk. 





FOTÓ: AMIGA 


Egy megkezdett bajnokság állását lemezen tá- 
rolhatjuk, és később onnan folytathatjuk. Lehet 
változtatni a mezek színét, a mérkőzés hosszát, 
az időjárást és a labda csavarodásának erőssé- 
gét. Nem lehet azonban a csapat felállását, takti- 
káját módosítani, és az egyes játékosok sem kü- 
lönböznek egymástól. A gólok után kérhetünk is- 
métlést. Becsúszással csak a labdát lehet eltalál- 
ni, szabálvt-Jankodni nem tudunk. A gép auto- 
matikusan kijelöli, melyik játékost mozgatjuk, de 
ezt magunk is változtathatjuk. A grafika szép, a 
program nagyon jó, de hibája, hogy nem látjuk 
egyszerre az egész pályát. 


Superstar Soccer 

A program alapötlete teljesen eltér a megszo- 
kotól, hiszen itt csak egy kiválasztott focistát irá- 
nyítunk és nem az összeset. Ez az ember lehet a 
középcsatár vagy a kapus. Ezek mellett a mana- 
ger és az edző feladatát is el kell látnunk. A játé- 
kot egy vagy két személy játszhatja. Két játékos 
esetén ezek együtt is lehetnek a gép ellen. 

Kezdéskor az angol vagy amerikai liga negye- 
dik osztályából indulunk, és minden idényben 
részt veszünk a kupában is. Meccsek közben 
megnézhetjük csapatunk statisztikáit, eredmé- 
nyeit, és a többi csapat összeállítását. Játékosa- 
inknak ismerjük életkorát, erőnlétét (gyorsasá- 
gát), posztját és esetleges sérülését. Ezek alapján 
kell új játékost vásárolnunk, a kezdőcsapatot és 
a cseréket kiválasztanunk. Évente egyszer edző- 
táborba vonulhatunk, ahol minden játékosunk 
valamivel erősebb lesz. 

A mérkőzés kezdetekor és minden szünetben 
beállíthatjuk csapatunk védekező és támadó tak- 
tikáját, és cserélhetünk. Emberünk könnyen ke- 
zelhető, még a lövések helyezésére is lehetősé- 
günk va. A játékosok bravúros mozdulatokra, 
például hátravetődve lövés is képesek. A sza- 
bálytalanságok megítélése elég szokatlan. A 
programnak egyetlen hátránya, hogy a sok le- 
mezkezelés miatt lassú. A remek ötletek, a meccs 
és a menedzselés színvonala miatt ezt a játékot 
tartom a legjobbnak a C-64-es focik között. 


World Trophy Soccer A,C-64 
A játékot egy vagy két személy játszhatja nagy- 
pályán. Csapatunk kiválasztása után egyből a 
legkönnyebb ellenféllel találjuk szembe magun- 
kat, majd jó szereplés esetén mindig egy fokkal 
feljebb lépünk. 

A mérkőzést általában felülről nézhetjük, lö- 
vésnél azonban a kapus szemszögéből látjuk az 
eseményeket. Ez jelentősen könnyíti a kapus irá- 
nyítását. Minden szabálytalanság után megjele- 
nik a bíró szigorú képe, hogy elrettentsen minket 
a hasonló cselekedetektől. A játék élvezetes, a 


grafika és a hangok jók. Kár, hogy a program 
mást nem tud. 

Amigán a program csak 1 megán fut. A C64- 
hez a többlet csak annyi, hogy itt beállíthatjuk a 
mérkőzés hosszát, a gép erősségét (1-5), és ki- 
kapcsolhatjuk a hangot. 


Teamsport 1988 Sporttime C-64 

Ebben a programban a focin kívül még négy 
olimpiai csapatsportban próbálhatjuk ügyessé- 
günket. 

A bajnokságban egy vagy két játékos vehet 
részt. Ellenfeleinket minden forduló után sorsol- 
ják. Csapatunkban négy játékos van, akiknek tud- 
juk életkorát és gyorsaságát. Posztjukat mi vá- 
lasztjuk ki. Játékosaink jól passzolnak, és kiváló- 
an lőnek kapásból. Bár a foci nem tartozik a leg- 
jobbak közé, a program másik négy sportággal 
együtt kiváló szórakozást nyújt. 


GOAL KICK 





Ahogy a név is mutatja a program a legújabbak 
közé tartozik, az idei világbajnokságra készült. 
Tartalmazza a döntőbe bejutott 24 csapat összes 
játékosainak nevét és adatait, a sorsolást és a 
mérkőzések helyszínét. A világbajnokságon egy 
vagy két játékos vehet részt és játszhatunk barát- 
ságos meccset is. A játék előtt beállíthatjuk a 
mérkőzés hosszát, és menet közben lemezre 
menthetjük az eredményeket, hogy később in- 
nen tudjuk folytatni. 

Minden meccs előtt meg kell adnunk csapa- 
tunk felállását, majd ki kell jelölnünk azt a tizen- 
egy játékost, aki pályára lép. A kezdőket huszas 
keretből választhatjuk nevük,  ügyességük, 
gyorsaságuk, erőszakosságuk és erőnlétük alap- 
ján (ezek 1 és 5 közötti értékek). 

A felülnézeti képen a pályának csak egy kis ré- 
szét látjuk. Mivel a játékosok túl gyorsan rohan- 
gálnak, a mérkőzés elég nehezen követhető. A 

program a szabályokat jól alkalmazza, tudunk 
becsúszni, szabálytalankodni, és rúghatunk tize- 
negyest is. A játék főleg a focit kiegészítő lehető- 
ségek miatt jó minősítést érdemel. 

A program Amiga verziója csak 1 megás gé- 
peken működik. Ebben kettőnél több személy is 
részt vehet a VB-n, és két játékos lehet együtt. A 
pályát oldalról látjuk. Itt játékosainkkal az egysze- 
rű mozgásokon kívül tudunk fejelni és hanyatt- 
dőlve lőni. A játék irányítása sokkal könnyebb és 
jobb mint C64-en. 


Ebben a programban nagy és kispályás focit 
egyaránt játszhatunk, bár a kettő között igazi kü- 
lönbség nincs. A gép játéka esetén három nehéz- 
ségi fokozat közül választhatunk. Beállíthatjuk a 
mérkőzés hosszát, a labda pattanásának nagysá- 
gát és azt, hogy joystickkal vagy billentyűkkel 
akarunk játszani. 

A játék érdekes és új része az edzőterem. Az 
edzés sajnos elég felesleges, hiszen a mérkőzé- 


Four Soccer 

sen a játékosaink nem lesznek sem erősebbek, 
sem gyorsabbak. Ennek ellenére érdemes kipró- 
bálni, mert védhetünk és rúghatunk tizenegyest, 
erősíthetjük karunkat, lábunkat és hasizmunkat. 
A program egyébként nélkülöz minden ötletet és 
lehetőséget, amivel kiemelkedhetne a többi ha- 
sonló közül. 


Gazza Soccer A, C-64 
A játék német nyelvterületen Bodo Illgner Super 
Soccer néven terjedt el. Választanunk kell, hogy 
kupát, vagy bajnokságot akarunk játszani. A baj- 
nokságban 4-20 csapat szerepelhet, és ebben a 
programban kettőnél többen is játszhatnak egy- 
szerre. 

Kezdéskor megadhatjuk csapatunk és játéko- 
saink nevét, és a mérkőzés hosszát. Itt állíthatjuk 
be a csapat felállását, és az egyes játékosok 
ügyességét és gyorsaságát is. Ha mindennel 
készen vagyunk, változtatásainkat lemezen tárol- 
hatjuk. 


FOTÓ: C-64 





A mérkőzést általában oldalról nézhetjük, ha 
azonban a labda a tizenhatos közelébe kerül, a 
kaput látjuk szemből. Különlegesség, hogy lövé- 
seink irányát és erősségét is állítani tudjuk. A 
grafika nem túl jó ezért valószínűleg eddig kevés 
hívet szerzett magának. A játék azonban jól irá- 
nyítható, és lehetőségei miatt a jobbak közé tar- 
tozik. 


Ezzel a focival szintén egy vagy két játékos játsz- 
hat. A két játékos választhat, hogy egymás ellen 

Fighting Soccer 





FOTÓ: AMIGA 


kűzdenek, vagy együtt vannak a gép ellen. A pá- 
Iyának csak nagyon kis részét látjuk felülről. Bár 
a kép jobb oldalán látszik a teljes pálya, ez olyan 
kicsi, hogy a játékosok helyzete nem követhető. 
A figurák rajza szép, és eltér a megszokottól, de 
az animáció lassú. A grafika és a hang nagyon 
gyenge. A két csapat embereit még színes képer- 
nyőn is nehéz egymástól megkülönböztetni. 


Sokak szerint ez az első az eddig ismert focik kö- 
zül. A program érdekessége, hogy üzenetetit a 
Commodore változat négy, az Amiga pedig öt 
nyelven közli (kezdéskor kell választanunk közü- 
lük). 

A legfeljebb két játékos választhat, hogy baj- 
nokságot akar játszani, vagy a mérkőzés alapjait 
szeretné gyakorolni. A gyakorlásnál külön lehe- 
tőségünk van tizenegyesek lövésére és védésé- 
re. A mérkőzés előtt beállíthatjuk a mérkőzés 
hosszát és csapatunk felállását. 


Kick Off 

A meccset felülről látjuk. C64-en a többi prog- 
ramtól eltélrően a kapuk jobbra, illetve balra van- 
nak. Amigán a már megszokott módon alul és fe- 
lül találjuk meg őket, és hasznos segítség, hogy 
a képernyő bal szélén láthatjuk az egész pá- 
lya rajzát a játékosok helyzetével. A program a 
szabályokat jól alkalmazza, tudunk becsúszni, 
szabálytalankodni, bűntetőt rúgni. Szögletrúgás- 
nál kijelölhetjük a labda ívét és csavarodásának 
irányát. A játékosok jól irányíthatóak, a mérkőzés 
a képernyőn könnyen követhető. Szerintem hiá- 
nyosság, hogy a játékosok mind egyformák, 
nem lehet cserélni sem. 

A játéknak ismertek olyan változatai, melyek- 
ben lehetőségünk van az időjárás és a szélirány 
változtatására. A hírek szerint pedig elkészült a 
folytatás (Kick Off 2), melyben különböző minő- 
ségű pályákon játszhatunk és szabadrúgásainkat 
irányítani tudjuk. (Lapzártakor érkezett meg a 
szerkesztőségbe!) 


Emlyn Hughes Scoccer a eZl tő 
A program C64-en is a kiemelkedő játékok közé 
tartozik. Amigán pedig fantasztikus. A bajnok- 
ságban, illetve a kupábanb több személy is részt 
vehet. A gép ellen játszhatunk ketten is. 

Először választanunk kell egy csapatot és 
össze kell állítanunk a kezdő tizenegyet. Játéko- 
sainknak ismerjük gyorsaságát, védekező- és tá- 
madóképességet, erőnlétét, és eddigi góljainak 
számát. Ezután a paramétereket változtathatjuk. 
Megadhatjuk például a mérkőzés hosszát, a csa- 
patok mezének színéát, a nehézséági fokozatot 
(1-10) a cserék számát, legyen-e hosszabbítás. 
Választhatunk , hogy kapusunkat mi mozgatjuk, 
vagy a gép. Csapatunk összeállítását lemezen tá- 
rolhatjuk. A meccsek közben különféle tábláza- 
tokból tudjuk meg a bajnokság állását. 

A mérkőzést oldalról látjuk. Embereink köny- 
nyen irányíthatók, tudnak becsúszni, szabályta- 
lankodni és tizenegyest rúgni. Amigán a grafika 
fantasztikus. A hangok hallatán pedig a B közép 
belsejében érezhetjük magunkat. Tehát a játék 
mind a foci szépsége, mind az egyéb lehetősé- 
gek miatta a legjobbak közé való. 


Manchester United eV ele 
Végezetül egy program, melynek csak Amiga 
változata ismert. A játék főleg egy labdarúgócsa- 
pat menedzselésével foglalkozik, ezért a foci ré- 
sze gyengébbre sikerült (nem is kell a meccseket 
lejátszanunk). A mérkőzések nehezen játszható- 
ak, gólt elérni pedig szinte lehetetlen. A menedt- 
ser feladatait viszont profi módon oldották meg 
a program készítői. A grafika gyönyörű, a prog- 
ramban a Manchester jelenlegi játékosainak di- 
gitalizált képe szerepel. Azoknak ajánlom a játé- 
kot akik a joystick tekerése helyett szívesebben 
próbálkoznak meg egy élvonalbeli csapat irányí- 
tásával. (Lapzárta után kaptuk meg a C-64-es 
verziót!) 

Ezek voltak tehát 

a programok. A választék 
bőséges és színvonalas 
ezért a legtöbbet 
érdemes kipróbálni. 
Gondolom az ilyen 
programok segítségével 
hamar eltelik az a négy 
év a következő 
világbajnokságig, 
amikor újra el kell 

A tennünk a gépet. 

TOP LISTA 




















1990/július 
C-64 
1. STREET ROD 6. ATOMIC 1. LOST PATROL 6. LARRY III. 
2. TURRICAN 7. BLOOD MONEY 2. WINGS OF FURY 7. DNASTY WARS 
3. HAMMERFIST 8. MANCHESTER UNITED 3. KICK OFF 2 8. NORTH 8. SOUTH 
4. VENDETTA 9. CLOUD KINGDOMS 4. TURRICAN 9. KLAX 
5. INTERNATIONAL 10. SKI OR DIE 5. F-29 RETALIATOR 10. BUDOKAN 


3D TENNIS 








REJTVÉNY 


A lapunkban található GHOSTBUSTERS II című nagysikerű film számítógépes változatát 
kell végigjátszania minden pályázónak. 
Kérdésünk nagyon egyszerű: 





MIT KELL TENNÜNK, ÉS MI TÖRTÉNIK A JÁTÉK VÉGÉN? 


A megfejtéseket szeptember 10-ig kérjük nyílt levelezőlapon a PÁLYÁZATI SZELVÉNY 
felragasztásával címünkre elküldeni! 
1389 BUDAPEST PF. 132. 
A nyertesekre most is floppyk várnak! 


Az 1. szám rejtvényének AMIGA - 512 KBYTE 











. 1C—64 - 64 KBYTE 
helyes megfejtése: 576 KBYTE 
A nyertesek: 
AMIGA lemezek: Dömötör Lajos (Kecskemét) C-64 lemezek: Hugli Zsolt (Putnok) 
Németh Ádám (Gyál) Szpisják Zsolt (Békéscsaba) 
Lénárt Barnabás (Budapest) Szabó Lajosné (Tiszafüred) 
Kaszap Mónika (Székesfehérvár) Nagy János (Biatorbágy) 
Berkó Levente Orosz Ákos 
(Hódmezővásárhely) (Budapest) 





A nyereményeket postán küldjük el! 
További sok sikert! 





Ára: 79— Ft 


CARTRIDGE 


Az alábbi CARTRIDGE-ek címünkön COMGAME Gmtk. 1389 Bp. Pf. 132 utánvéttel 1300 Ft-os 
egységáron megrendelhetők. 
Szállítás: postán, a megrendelés beérkezésétől számított 10 napon belül. 


1. Lemezegység Speed Dos 3. Lemezegység 5. Kazetta 
Burstnibbler 1.8 Disk Manager Tape Master II. 
File Master Single File Copy Fejbeállító 
MCopy Single Fast Copy Turbo Tape III. 
Modul Reset Modul Reset SMON 
Reset Reset TCopy 236 

Programkereső 

. Lemezegység . Lemezegység T.O.R.Copy V1.7 

Fast Dos V2.0 Dir Master Modul Reset 

Single Fast Copy File Master Reset 

Disk To Tape Single Fast Copy 

Diectory Druck Modul Reset 

Modul Reset Reset 

Reset 


Saját igény szerinti CARTRIDGE elkészítését is vállaljuk. Ára: 1600 Ft. 
A beépítendő programokat kérjük lemezen elküldeni. (max. 63 blokk), 
vagy a 17-63-927, ill. 18-06-140-es telefonszámon érdeklődni. 

MEGHIRDETJÜK 


576 KByte Demopályázatot! 


A téma teljesen független, egyetlen megkötés, hogy minden alkotóelem 
(képek, ill. zenék) saját készítésűek legyenek. 


A C-—64-en és AMIGA-n pályázók alkotásait együtt értékeljük, 
a gépek tudásának minél jobb kihasználtságát figyelembe véve. 


Főnyeremény: AMIGA 500 


Beküldési határidő: 1990. november 15. 
Nevezési díj: a lemez, amin a műveket bekülditek. 


Eredményhirdetés: a BITLET karácsonyon. 





